Kannada-LLM-Labs/Wikipedia-Kn huggingface dataset:
ಅಡೆನೋವೈರಸ್

ಅಡೆನೋ ( ಕುಟುಂಬ ಅಡೆನೊವೈರಿಡೆ ಸದಸ್ಯರು ) ಎರಡು ತಂತುವಿನ ಡಿಎನ್‌ಎ  ಜಿನೊಮ್ ಹೊಂದಿರುವ ಐಕೊಸಹೆಡ್ರಲ್ ನ್ಯುಕ್ಲಿಯೊಕ್ಯಪ್ಸಿಡ್  ವೈರಸ್ಗಳು ( ಹೊರ ಲಿಪಿಡ್ ದ್ವಿ ಇಲ್ಲದೆ )  , ಮಧ್ಯಮ ಗಾತ್ರದಲ್ಲಿ ( ೯೦-೧೦೦ ಎನ್ಎಮ್ ) ಇವೆ.
ಅಡೆನೋ ಉಸಿರಾಟದ ತೊಂದರೆಯ ಸಾಮಾನ್ಯ ಕಾರಣವಾಗಿದೆ , ಆದರೆ ಬಹುಪಾಲು ಸೋಂಕುಗಳು ತೀವ್ರ ಅಲ್ಲ.ಇದು ಶೀತ ರೀತಿಯ ಲಕ್ಷಣಗಳು , ನೋಯುತ್ತಿರುವ ಗಂಟಲು, ಬ್ರಾಂಕೈಟಿಸ್ , ನ್ಯುಮೋನಿಯಾ, ಅತಿಸಾರ , ಮತ್ತು ಗುಲಾಬಿ ಕಣ್ಣಿನ ( ಸಂವೇದನೆ ) ಗೆ ಕಾರಣವಾಗಬಹುದು.ಅಡೆನೋ ವಿರಳವಾಗಿ ಗಂಭೀರ ಕಾಯಿಲೆಗೆ ಅಥವಾ ಸಾವಿಗೆ ಕಾರಣವಾಗುವುದಿಲ್ಲ.ಶಿಶುಗಳು ಹಾಗು ದುರ್ಬಲಗೊಂಡ ರೋಗನಿರೋಧಕ ವ್ಯವಸ್ಥೆ ಇರುವ ವ್ಯಕ್ತಿಗಳು ಹಾಗು  ಉಸಿರಾಟದ ಅಥವಾ ಹೃದಯ ರೋಗ ಇರುವವರು ಅಡೆನೊವೈರಸ್ ಸೋಂಕಿನಿಂದ ತೀವ್ರ ಅನಾರೋಗ್ಯ ಹೊಂದುವ ಸಾಧ್ಯತೆ ಇದೆ.

ಪ್ರಸರಣ
ಅಡೆನೋ ಸಾಮಾನ್ಯವಾಗಿ ಇತರರಿಗೆ ಸೋಂಕಿತ ವ್ಯಕ್ತಿಯಿಂದ ಹರಡುತ್ತವೆ:
 ನಿಕಟ ವೈಯಕ್ತಿಕ ಸಂಪರ್ಕ,ಸ್ಪರ್ಶ ಅಥವಾ ಅಲುಗಾಡುವ ಕೈಯಿಂದ  ಹರಡುತ್ತದೆ.
 ಗಾಳಿಯಿಂದ ಕೆಮ್ಮು ಮತ್ತು ಸೀನುವಾಗ  ಹರಡುತ್ತದೆ.
 ಅಡೆನೋವೈರಸ್ ವಸ್ತುವನ್ನು ಮುಟ್ಟುವುದರಿಂದ, ನಂತರ ನಿಮ್ಮ ಕೈಗಳನ್ನು ತೊಳೆಯುವ ಮೊದಲು ನಿಮ್ಮ ಬಾಯಿ,ಮೂಗು , ಅಥವಾ ಕಣ್ಣುಗಳು ಮುಟ್ಟುವುದರಿಂದ ಹರಡುತ್ತದೆ.

ತಡೆಗಟ್ಟುವಿಕೆ
ಅಡೆನೋವೈರಸ್ ಅನ್ನು ಈ ಕೆಳಕಂಡ ರೀತಿಗಳಿಂದ ತಡೆಗಟ್ಟಬಹುದು:
 ಸೋಪು ಮತ್ತು ನೀರಿನಿಂದ ಆಗಾಗ್ಗೆ ನಿಮ್ಮ ಕೈತೊಳೆದುಕೊಳ್ಳುವುದರಿಂದ.
 ಕೆಮ್ಮು ಅಥವಾ ಸೀನುವಾಗ ನಿಮ್ಮ ಬಾಯಿ ಮತ್ತು ಮೂಗನ್ನು ಮುಚ್ಚುವುದರಿಂದ.
 ಅಡೆನೋವೈರಸ್ ರೋಗಿಗಳ ಸಂಪರ್ಕದಿಂದ ದೂರವಿದು  ತಡೆಗಟ್ಟಬಹುದು.
ವೈರಸ್‌ ರೋಗಗಳು
ಮಹೇಶ್ವರಿ ಯು

ಕಾಸರಗೋಡು ಸರಕಾರಿ ಕಾಲೇಜಿನಲ್ಲಿ ಕನ್ನಡ ಸಂಶೋಧನ ಮತ್ತು ಸ್ನಾತಕೋತ್ತರ ವಿಭಾಗದಲ್ಲಿ ಮುಖ್ಯಸ್ಥರಾಗಿದ್ದು ನಿವೃತ್ತಿ ಹೊಂದಿ, ಪ್ರಸ್ತುತ ಕಣ್ಣೂರು ವಿಶ್ವವಿದ್ಯಾನಿಲಯದ ಭಾಷಾ ಅಧ್ಯಯನಾಂಗದಲ್ಲಿ ಮುಖ್ಯಸ್ಥರಾಗಿ ಸೇವೆ ಸಲ್ಲಿಸುತ್ತಿರುವ ಡಾ.ಯು.ಮಹೇಶ್ವರಿಯವರು ಕವಯಿತ್ರಿ ಹಾಗೂ ವಿಮರ್ಶಕಿ. ಕಾಸರಗೋಡು ಜಿಲ್ಲೆಯ ಭರವಸೆಯ ಕವಯಿತ್ರಿಯರಲ್ಲಿ ಮಹೇಶ್ವರಿಯವರು ಒಬ್ಬರಾಗಿದ್ದಾರೆ. ಇವರು ಮೂರು ಮಂದಿ ಸಹೋದರರು ಐದು ಮಂದಿ ಸಹೋದರಿಯರ ದೊಡ್ದ ಕುಟುಂಬದಲ್ಲಿ ಬೆಳೆದವರು.

ಜೀವನ, ಬಾಲ್ಯ, ವಿದ್ಯಾಭ್ಯಾಸ
ಗಂಗಾಧರ ಭಟ್ ಮತ್ತು ಸರಸ್ವತಿ ಅಮ್ಮ ದಂಪತಿಗಳಿಗೆ ೧೯೫೮ ಮಾರ್ಚ್ ೧೮ರಂದು ಜನಿಸಿದ ಅವಳಿ ಮಕ್ಕಳಲ್ಲಿ ಮಹೇಶ್ವರಿಯವರು ಒಬ್ಬರು (ಇನ್ನೊಬ್ಬರು ಇವರ ತಮ್ಮ ಶಿವಶಂಕರ). ಕಾಸರಗೋಡು ತಾಲೂಕಿನ ಬೇಳ ಗ್ರಾಮದ ಉಳ್ಳೋಡಿ ಇವರ ಹುಟ್ಟೂರು. ತಮ್ಮ ಪ್ರಾಥಮಿಕ ವಿದ್ಯಾಭ್ಯಾಸವನ್ನು ಮಾನ್ಯ ಜ್ಞಾನೋದಯ ಹಿರಿಯ ಬುನಾದಿ ಶಾಲೆಯಲ್ಲಿಯೂ, ಪ್ರೌಢ ಶಾಲೆಯ ವಿದ್ಯಾಭ್ಯಾಸವನ್ನು ನವಜೀವನ ಪ್ರೌಢ ಶಾಲೆ ಪೆರಡಾಲದಲ್ಲಿಯೂ ಪಡೆದುಕೊಂಡಿದ್ದಾರೆ. ಕಾಸರಗೋಡಿನ ಸರಕಾರಿ ಕಾಲೇಜಿನಲ್ಲಿ (ಪದವಿಪೂರ್ವದಿಂದ ಸ್ನಾತಕೋತ್ತರದವರೆಗೆ)  ಕಾಲೇಜು ವಿದ್ಯಾಭಾಸವನ್ನು  ಪೂರೈಸಿದ್ದಾರೆ. ಇದರ ಜೊತೆಗೆ ಅಂಚೆ ತೆರಪಿನ ಶಿಕ್ಷಣದ ಮೂಲಕ ಆಂಗ್ಲ ಸಾಹಿತ್ಯದಲ್ಲಿ ಸ್ನಾತಕೋತ್ತರ ಪದವಿಯನ್ನು ಮೈಸೂರು ವಿಶ್ವವಿದ್ಯಾಲಯದಿಂದ ಪಡೆದುಕೊಂಡಿದ್ದಾರೆ. ಬಾಲ್ಯದಲ್ಲಿಯೇ ಇವರಲ್ಲಿ ಸಾಹಿತ್ಯದ ಆಸಕ್ತಿಯನ್ನು ಹುಟ್ಟಿಸಿದವರು ಗುರುಗಳಾದ ಕಯ್ಯಾರ ಕಿಞ್ಞಣ್ಣ ರೈಯವರು.

ಸಾಹಿತ್ಯ ಕೃತಿಗಳು
ಮುಗಿಲಹಕ್ಕಿ,೧೯೯೬ (ಕವನ ಸಂಕಲನ)
ಇದು ಮಾನುಷಿಯ ಓದು, ೨೦೦೧ (ವಿಮರ್ಶೆ, ಸಂಶೋಧನೆ)
ಮಧುರವೇ ಕಾರಣ, ೨೦೦೪ (ಲೇಖನಗಳ ಸಂಕಲನ)-ಇವು ಪ್ರಕಟಗೊಂಡ ಕೃತಿಗಳು. 
ಧರೆಯ ಗರುವದಿ ಮರೆಯಲಿ (ಕವನ ಸಂಕಲನ)
ಕಯ್ಯಾರ ಕಿಞ್ಞಣ್ಣ ರೈ
ಬದುಕು ಬರಹ-ಕೃತಿಗಳು ಪ್ರಕಟಣೆಗೆ ಸಿದ್ಧವಾಗಿವೆ.

ಪ್ರಶಸ್ತಿಗಳು
ಜಗಜ್ಯೋತಿ ಕಲಾವೃಂದ (ರಿ) ಮುಂಬಯಿ ಆಯೋಜಿಸಿದ ಶ್ರೀಮತಿ ಸುಶೀಲಾ ಶೆಟ್ಟಿ ಸ್ಮಾರಕ ಕಾವ್ಯ ಪ್ರಶಸ್ತಿಯನ್ನು ಇವರ 'ಧರೆಯ ಗರುವದಿ ಮೆರೆಯಲಿ',ಕವನ ಸಕಂಲನದ ಹಸ್ತಪ್ರತಿಯು ಪಡೆದುಕೊಂಡಿದೆ.
ಸಂಕ್ರಮಣ ಸಾಹಿತ್ಯ ಸ್ವರ್ಧೆ(೨೦೦೨)ಯ ಕಾವ್ಯ ವಿಭಾಗದಲ್ಲಿ ಇವರ 'ಮುಟ್ಟಾದ ಹುಡುಗಿ ಮತ್ತು ಪದ್ಯ' ಕವನವು ಬಹುಮಾನ ಪಡೆದುಕೊಂಡಿದೆ.

ಉಲೇಖ

ಲೇಖಕಿಯರು
ಕನ್ನಡ ಲೇಖಕಿಯರು
ಸವಿತಾ ಎಸ್.ಭಟ್

ಇವರು ಓರ್ವ ಉತ್ತಮ ಬರಹಗಾರ್ತಿ,ತಮ್ಮ ಜೀವನದಲ್ಲಿ ಸಾಧಿಸಬೇಕು ಎಂಬ ಉತ್ಸಾಹ,ಆಸಕ್ತಿ ಇವರದು,ಮಕ್ಕಳಿಗಾಗಿ ಕಥೆ ಕವನಗಳನ್ನು ನೇರ ಸರಳವಾಗಿ ಬರೆದಿದ್ದರೆ ಮತ್ತು ಗೃಹಿಣಿಯಾರಿಗೆ ನಿತ್ಯ ಕುತೂಹಲ,ನಿರಂತರ ಜೀವನೋತ್ಸಾಹ ಮತ್ತು ಪ್ರೋತ್ಸಾಹ ತುಂಬಿಸುವವರಾಗಿದ್ದಾರೆ.

ಜನನ
ಇವರು ೨-೬-೧೯೫೩ರಂದು ದಕ್ಷಿಣಕನ್ನಡ ಜಿಲ್ಲೆಯ ಪುತ್ತೂರು ತಾಲೂಕಿನ ಉರಿಮಜಲು ಗ್ರಾಮದಲ್ಲಿ ಜನಿಸಿದರು,ತಂದೆ ಗೋಪಾಲಕೃಷ್ಣ ಭಟ್ತಾ ತಾಯಿ ಗೌರಮ್ಮ,ಇವರು ಪ್ರಾಥಮಿಕ ವಿದ್ಯಾಭ್ಯಾಸವನ್ನು ಕಂಬಳಬೆಟ್ಟು ಶಾಲೆಯಲ್ಲಿ ಪೂರೈಸಿ ಹೈಸ್ಕೂಲು ವಿಟ್ಲದಲ್ಲಿ ಮಾಡಿ ಕಾಲೇಜು ವಿದ್ಯಾಭ್ಯಾಸವನ್ನು ಪುತ್ತೂರಿನ ವಿವೇಕಾನಂದ ಕಾಲೇಜಿನಲ್ಲಿ ನಡೆಸಿದರು.ನಂತರ ಬಿ.ಎಸ್ಸಿಯಲ್ಲಿರುವಾಗ ವಿಟ್ಲ ಪೆರುವಾಯಿಯ ಅಡ್ವಾಯಿ ಸುಬ್ರಹಣ್ಯ ಭಟ್ಟರೊಂದಿಗೆ ವಿವಾಹವಾಯಿತು,ಹರ್ಷಕೃಷ್ಣ ಮತ್ತು ದೀಪ್ತಿ ಇವರ ಮಕ್ಕಳು, ನಂತರ ಬಿ.ಎ ಪರೀಕ್ಷೆ ಪದವಿಯಲ್ಲಿ ರ‌್ಯಾಂಕು ಪಡೆದರು.

ಹವ್ಯಾಸ
ಇವರಿಗೆ ರೇಖಿ,ಪ್ರಾಣಿಕ್ ಹೀಲಿಂಗ್,ಸಾವಯವ ಕೃಷಿ,ಸಾಹಿತ್ಯ,ಪಾಕಶಾಸ್ತ್ರ ಆಸಕ್ತಿ ವಿಷಯಗಳು
ಸಾಹಿತ್ಯದಲ್ಲಿ ಮಕ್ಕಳಿಗಾಗಿ ಕಥೆಗಳನ್ನು ಬರೆಯುವುದು
ಮಕ್ಕಳಿಗೆ ಆಪ್ತವಾಗುವಂತ ಕವನ ಬರೆಯುವುದು

ವೃತ್ತಿ
ಬಾರ್ಕೂರಿನಲ್ಲಿ ನಡೆದ ೭ನೇ  ರ ಅಧ್ಯಕ್ಷ ಸ್ಥಾನ
ಕೆ.ಎಂ.ಎಫ್.ಹಾಲಿನ ಸೊಸೈಟಿ ಪೆರುವಾಯಿ ಘಟಕದ ಅಧ್ಯಕ್ಷೆ
ದಕ್ಷಿಣಕನ್ನಡ ಜಿಲ್ಲೆಯ ಮಹಿಳಾ ಪರಿಷತ್ತಿನ ಮೇಲ್ವಿಚಾರಕಿಯಾಗಿದ್ದರು

ಕೃತಿಗಳು
ಸಾತ್ವಿಕ ಆಹಾರ ಮತ್ತು ಆರೋಗ್ಯ
ಸವಿಯೂಟ
ಪುಟ್ಟತ್ತೆ(ಪ್ರಕಟಿತ ಕಥಾ ಸಂಕಲನ)೧೯೮೭
ದೊಡ್ಡಮ್ಮ
ಪುಟ್ಟತ್ತೆ ಪಾಲು
ಬೆಳ್ಳಿ
ಪರೀಕ್ಷೆ
ಭ್ರೂಣ
ಬಂಜೆ

ಕವನ(ಸಂಕಲನಗಳು)
ಚುಟುಕಿನ ಚೀಲ
ಕನ್ನಡ ಕಸ್ತೂರಿ
ತಾಯಿ ದೇವರು
ನಾಳೆ ಬರುವೆ
ಅಡುಗೆ ಮನೆಯ ಸಭೆ 
ಹೂ ಮಾಲೆ

ಉಲ್ಲೇಖ

ಲೇಖಕಿಯರು
ಪ್ರಭಾ ಶಂಕರ್

ಜನನ: ೨೩.೬.೧೯೩೯
ಹುಟ್ಟದ ಊರು: ನ೦ಜನಗೂಡು
ತಾಯಿ: ದಿ|| ಶ್ರೀಮತಿ ಪದ್ಮಾವತಿ ಬಾಯಿ
ತಂದೆ: ದಿ|| ಶ್ರೀ ಬಿ.ಆರ್.ಎಸ್.ಮೂರ್ತಿ 
ಉದ್ಯೋಗ: ವೈದ್ಯೆ, ಕಲಾವಿದೆ, ಲೇಖಕಿ
ವಿದ್ಯಾಭ್ಯಾಸ: ಎಸ್.ಎಸ್.ಎಲ್.ಸಿ., ಜಿ.ಡಿ. ಆರ್ಟ್, ಹೋಮೀಯೋಪತಿ, ಆರ್.ಎಂ.ಪಿ.

ಕೃತಿಗಳು
ಸಣ್ಣ ಕಥೆಗಳು: ೨೫ಕ್ಕೂ ಹೆಚ್ಚು
ಕಾದಂಬರಿ: ಆಸರೆ
ಸಣ್ಣ ಕಥೆಗಳ ಸಂಗ್ರಹ: ಹಂದರ
ಕಲಾ ಅರ್ಪಣ: ಕಲಾ ಅರ್ಪಣ, ಬಾಟಿಕ್,ಇಕೆಬಾನ ಹಾಗೂ ಮೇಣದ ಕಲೆಗಳನ್ನು ಒಳಗೊಂಡಿದೆ.

ಚಿತ್ರಕಲೆಯ ಮಾಹಿತಿ
ಏಕವ್ಯಕ್ತಿ ಪ್ರದರ್ಶನಗಳು: ಬೆಂಗಳೂರು, ಮುಂಬಯಿ, ನವದೆಹಲಿ
ಸಾಮೂಹಿಕ ಪ್ರದರ್ಶನಗಳು
ಆಲ್ ಇಂಡಿಯಾ ಕಲಾ ಪ್ರದರ್ಶನ, ಬಾಂಕ್ವೆಟ್ ಹಾಲ್, ವಿಧಾನ ಸೌಧ, ಚಿತ್ರಕಲಾ ಪರಿಷತ್ತು
ದಸರಾ ವಸ್ತು ಪ್ರದರ್ಶನ
ಕೆ.ಕೆ.ಹೆಬ್ಬಾರ್ ಕಲಾ ಮೊಮೋರಿಯಲ್ ಕ್ಯಂಪ್
ಕಲಾ ಕ್ಯಂಪ್ ಕ.ಚಿ.ಕ.ಪರಿಸಷತ್ತು
ಕಲಾ  ಕ್ಯಂಪ್-ಸುನಾಮಿ ಸಂತ್ರಸ್ತರ ನೆರವಿಗಾಗಿ ಕ.ಚಿ.ಕ.ಪ.
ನ್ಯಾಷನಲ್ ಕಾಲೇಜ್, ಜಯನಗರ

ಸೇವೆಗಳು

ಸೃಜನಶೀಲ ಕಲಾಶಿಕ್ಷಕಿಯಾಗಿ
ಜವಹರ್ ಬಾಲಭವನ್, ೧೯೭೩-೧೯೯೮
ರಾಜ್ಯ ಯುವಕ ಕೇಂದ್ರ, ೧೯೭೪-೭೫
ನೆಹರು ವಿದ್ಯಾಕೇಂದ್ರ, ೧೯೮೨-೮೩
ಸುದರ್ಶನ ವಿದ್ಯಾ ಮಂದಿರ, ಜಯನಗರ, ೧೯೯೧-೯೩
ಎನ್.ಎಂ.ಕೆ.ಅರ್.ವೆ.ಕಾಲೇಜು, ೧೯೯೦

ಉಲ್ಲೇಖ

ಸಾಹಿತಿಗಳು
ಲೇಖಕಿಯರು
ಮಿತ್ರವಿಂದಾ ಕುಲಕರ್ಣಿ

ಕರ್ನಾಟಕದ ಉತ್ತಮ ಬರಹಗಾರ್ತಿಯಲ್ಲೊಬ್ಬರು.ಚಿಕ್ಕಂದಿನಿಂದಲೂ ಸಾಹಿತ್ಯದಲ್ಲಿ ಆಸಕ್ತಿ ಹೊಂದಿದವರು. ಇವರ ಮೊದಲ ಸಾಹಿತ್ಯವು ಕಥಾ ಪ್ರಕಾರದಲ್ಲಿದೆ. ಇವರ ಕೆಲವು ಸಾಹಿತ್ಯಗಳು ಹಿಂದಿ ಭಾಷೆಯಿಂದ ಅನುವಾದಕೊಂಡಿವೆ.
ಇವರು ೧೯೪೪ ರ ಜುಲೈ ೧೭ ರಂದು ಜನಿಸಿದರು. ಮೂಲತಃ ಧಾರವಾಡದವರು. ತಂದೆ ಗುಂಡಾಸೂರ್ಯ ಹಾಗು ತಾಯಿ ಇಂದಿರಾಬಾಯಿ.
ನಾಟಕ ಕಲಾವಿದರಾದ ಜಿ. ಹೆಚ್. ಕುಲಕರ್ಣಿಯವರೊಂದಿಗೆ ವಿವಾಹವಾದರು, ಈ ದಂಪತಿಗಳು ಸಮಾನ ಹವ್ಯಾಸಗಳನ್ನು ಬೆಳಸಿಕೊಂಡಿದ್ದಾರೆ. ಈಗ ಎರಡು ವರ್ಷಗಳಿಂದ ಬಾಗಲಕೋಟೆಯಲ್ಲಿ ನೆಲೆಸಿದ್ದಾರೆ.
ಮಗಳು ತೃಪ್ತಿ ಹಾಗೂ ಅಳಿಯ ಅವಿನಾಶ್. ಸಂಗೀತದಲ್ಲಿ ಸಮಾನ ಅಸಕ್ತಿ ಹೊಂದಿದ ಇವರು ಸುರತ್ಕನಲ್ಲಿ ಭಜನ್ ಸಂಧ್ಯಾಗಳನ್ನು ನಡೆಸುತ್ತಿದ್ದರು.
ಹಿಂದಿ ಭಾಷೆಯಲ್ಲಿ ಸ್ನಾತಕೊತ್ತರ ಪದವಿ ಪಡೆದ ಇವರು ಉಪನ್ಯಾಸಕಿಯಾಗಿ ದುಡಿದರು.

ಕೃತಿಗಳು
ಕಣ್ಣು ತೆರೆದಾಗ
ಹೀಗೊಂದು ಹಾಸ್ಯ ಪ್ರಸಂಗ, ಹಿಂದಿ ಪಾಠ, ಚಿಂತನ

ಕಥಾಸಂಕಲನಗಳು
ಸಂಕೋಲೆಯಾಚೆ, ಅಪರಾಜಿತೆ

ಕಿರುನಾಟಕಗಳು
ಕೆಲಸ ಕೆಲಸ, ಮರಳಿ ಬಂದಾಗ, ಕ್ಷಮಯಾಧರಿತ್ರಿ

ಲೇಖನ ಸಂಕಲನ
ಮಹಾದೇವಿಯವರ ಸಾಹಿತ್ಯ ದಲ್ಲಿ ಮಳೆ

ಕಿರುಕತೆ
ಆ ನೋಟ

ಉಲ್ಲೇಖಗಳು

ಲೇಖಕಿಯರು
ಕಮಲಾ ಎಮ್.ಎಸ್.ಬಾಲು

ಇವರು ಹುಟ್ಟಿದ್ದು ೨೯-೧೧-೧೯೩೮ರಂದು.ಇವರು ತಮ್ಮ ಬಿ.ಎಸ್.ಸಿ(ಆನರ್ಸ್) ಮುಗಿಸಿ ಗಣಿತದಲ್ಲಿ ಎಂ.ಎಸ್.ಸಿ ಯನ್ನೂ ಮಾಡಿರುತ್ತಾರೆ.ಇವರು ೧೯೬೨ ರಿಂದ ೧೯೭೦ರವರೆಗೆ ದೆಹಲಿಯ ಆಕಾಶವಾಣಿಯಲ್ಲಿ ಕನ್ನಡದಲ್ಲಿ ವಾರ್ತಾ ವಾಚಕಿಯಾಗಿ ಸೇವೆಸಲ್ಲಿಸುತ್ತಿದರು. ಅದೇ ರೀತಿ ೧೯೭೦ ರಿಂದ ೧೯೯೬ ರವರೆಗೆ ಬೆಂಗಳೂರು ಆಕಾಶವಾಣಿಯಲ್ಲಿ ಉದ್ಘೋಷಕಿಯಾಗಿ ಕೆಲಸ ನಿರ್ವಹಿಸಿದ್ದರು.ಎಲ್ ಗುಂಡಪ್ಪ ಮತ್ತು ಶಾರದಮ್ಮ ರವರ ಪುತ್ರಿಯಾದ ಇವರು ಇಬ್ಬರು ಅಕ್ಕಂದಿರು,ಇಬ್ಬರು ತಂಗಿಯರು ಮತ್ತು ಇಬ್ಬರು ತಮ್ಮಂದಿರನ್ನು ಹೊಂದಿದ್ದಾರೆ.ಇವರ ಪತಿ ಎಮ್ ಎಸ್ ಬಾಲಸುಬ್ರಮಣ್ಯ.ಇವರು ನ್ಯಾಷನಲ್ ಏರೊನೆಟಿಕಲ್ ಲಾಬೊರಾಟರೀಸ್ನ್ ರಿಟಾಯರ್ಡ್ ಸಿನಿಮೆಟೋಗ್ರಾಫರ್ ಅಸಿಸ್ಟೆಂಟ್ ಡೈರೆಕ್ಟರ್. ಇವರ ವಿಶೇಷ ಹವ್ಯಾಸಗಳಲ್ಲಿ ಜಾನಪದ ಸಂಗೀತ ಹಾಡುಗಾರಿಕೆಯೂ ಒಂದಾಗಿದೆ. ಅವರಿಗೆ ಇಬ್ಬರು ಹೆಣ್ಣು ಮಕ್ಕಳಿದ್ದಾರೆ.

ಬರೆದು ಪ್ರಸಾರ ಮಾಡಿರುವ ಕಾಯರ್ಯಕ್ರಮಗಳು:-
ಹೆಣ್ಣು ಇರುವ ಮನೆಗೆ ಕನ್ನಡಿ ಯಾತಕ್ಕೆ(ಜಾನಪದ ರೂಪಕ)
ತಿರುಮಲಾಂಬಾ-ಸಾಹಿತ್ಯ ಮತ್ತು ಅಧ್ಯಯನ (ವಿಮರ್ಶಾತ್ಮಕ ಕಾರ್ಯಕ್ರಮ)
ಮಳೆ(ಜಾನಪದ ಕಾರ್ಯಕ್ರಮ)
ಶಿಶು ಗೀತೆಗಳು(ರೂಪಕ)
ಅಕ್ಷಯಾಂಬರ (ಭಾರತದ ಸೀರೆಗಳ ಬಗ್ಗೆ ೧೩ ಕಾರ್ಯಕ್ರಮಗಳು)
ಜಾನಪದ ರೂಪಕಗಳು : ಕುಂತಿ ಪದಗಳು, ಬಸವನ ಅಷ್ಟಮಿ ಪದಗಳು, ನನ್ನ ದೊಡ್ಡೋರ ಮಗಳಂತ ಕರಿಯೋ ಗಂಡಯ್ಯ, ಸತ್ತವನು ಎದ್ಬಂದಾಗ 
ನಮ್ಮ ಬೆಂಗಳೂರು-ಮಾಲಿಕೆಯಲ್ಲಿ ೬ ಕಾರ್ಯಕ್ರಮಗಳು ಇತ್ಯಾದಿ

ಉಲ್ಲೇಖ
ನಂದಾ ಕುಮಾರಸ್ವಾಮಿ

ನಂದಾ  ಕುಮಾರಸ್ವಾಮಿ ಅವರಿಗೆ ನಾಟಕ ಕ್ಷೇತ್ರದಲ್ಲಿ ಆಸಕ್ತಿ ಇತ್ತು.ಇವರು ಬರಹಗಾರ್ತಿಯಾಗಿ ಹಲವಾರು ಕೃತಿಗಳನ್ನು ರಚಿಸಿರುವರು. ನಾಟಕ, ಕಾವ್ಯ, ಮಕ್ಕಳ ಸಾಹಿತ್ಯ, ಲೇಖನಗಳು ಹೀಗೆ ವಿವಿಧ ಪ್ರಕಾರಗಳಲ್ಲಿ ಅವರ ಸಾಹಿತ್ಯ ಹರಹು.

ಜನನ
ನಂದಾ ಅವರ ಹಿರಿಯರು ದೊಡ್ಡಬಳ್ಳಾಪುರದವರು .ತಂದೆ ಶಿವರಾಮಯ್ಯ ತಾಯಿ ಲಕ್ಷ್ಮೀದೇವಮ್ಮ. ಬಿ.ಎ ಪದವೀಧರೆಯಾದ ಬಳಿಕ ಬೆಂಗಳೂರು ವಿಶ್ವವಿದ್ಯಾನಿಲಯ ಜ್ಞಾನಭಾರತಿಯಲ್ಲಿ ಕನ್ನಡ ಎಂ.ಎ. ವ್ಯಾಸಂಗ.ಆ ಕಾಲದಲ್ಲಿ ಜ್ಞಾನಭಾರತಿಯಲ್ಲಿ ಪ್ರಕಟವಾಗುತ್ತಿದ್ದ ತಾಯ್ನುಡಿ ಪತ್ರಿಕೆಯಲ್ಲಿ ಇವರ ಲೇಖನಗಳು ಪ್ರಕಟಗೊಂಡವು.೧೯೮೦ರಲ್ಲಿ ಕನ್ನಡ ಎಂ.ಎ. ಪದವೀಧರೆಯದರು.ಮುಂದೆ ಸುಳ್ಯದ ಕುಮಾರಸ್ವಾಮಿ ಎಂಬವರನ್ನು ವಿವಹವದರು.

ವೃತ್ತಿ
ಬೆಂಗಳೂರಿನ ಎನ್.ಎಂ.ಕೆ.ಆರ್ವಿ ಕಾಲೇಜು, ದೊಡ್ಡ ಬಳ್ಳಾಪುರದ ಕೊಂಗಾಡಿಯಪ್ಪ ಕಾಲೇಜುಗಳಲ್ಲಿ ಉದ್ಯೋಗ.
ಮಂಗಳೂರಿನ ರಥಬೀದಿಯ ಮಹಿಳಾ ಪದವಿಪುರ್ವ ಕಾಲೇಜಿನಲ್ಲಿ ಕನ್ನಡ ಉಪನ್ಯಾಸಕಿಯಗಿದ್ದರು.
ಕರಾವಳಿ ಲೇಖಕಿಯರ ಸಂಘದ ಸದಸ್ಯರಾದರು.

ಕೃತಿಗಳು
ನನ್ನ ಸೂರ್ಯನ ನಾಡಿನಲ್ಲಿ (ಕವನ ಸಂಕಲನ)
ಕತೆ ಹೇಳುವ ಸಮಯ (ಪುಟ್ಟ ಕವನ)
ನೆರಳು (ಮುಕ್ತಕಗಳ ಸಂಕಲನ)
ಗಾದೆ (ನಾಟಕ)
ಮಹಿಳೆ ಮತ್ತು ಅಗ್ನಿ (ಗದ್ಯ ಕೃತಿ)-ಇವು ಪ್ರಕಟಗೊಂಡ ಕೃತಿಗಳು.
ಸತಿ ಪತಿಗಳೊಂದಾದ ಭಕ್ತಿ ಹಿತವಪ್ಪುದು ಶಿವಂಗೆ
ಚಾವಡಿಯೊಳಗೆ (ಕವನ ಸಂಕಲನ)
ಚಂದ್ರಲೋಕದ ಕ ತೆರೆದಾಗ (ಐದು ಸಾಲಿನ ಪದ್ಯಗಳು)
ಇವು ಪ್ರಕಟವಾಗಲಿರುವ ಕೃತಿಗಳು.

ಸಾಧನೆಗಳು
ಮಂಗಳೂರು ಆಕಾಶವಾಣಿ ಕಲಾವಿದೆಯಾಗಿದ್ದರು.
ಸ್ವಂತಿಕಾ ಸಾಹಿತ್ಯ ಬಳಗ,ಸುಳ್ಯ ಅಭಿನಯ ನಾಟಕ ತಂಡ,ಸುಳ್ಯ ಇವುಗಳ ಕಾರ್ಯನಿರ್ವಹಣೆಯಲ್ಲಿ ಪಾಲ್ಗೊಂಡಿರುವರು.
ಸುಳ್ಯ ತಾಲೂಕು ಮಟ್ಟದ ಚುಟುಕು ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷರಾಗಿದ್ದರು.
ಸುಳ್ಯ ತಾಲೂಕು ಕನ್ನಡ ಸಾಹಿತ್ಯ ಪರಿಷತ್ತು ಕವಿಗೋಷ್ಠಿಯ ಅಧ್ಯಕ್ಷರಾಗಿದ್ದರು.
ಸಾಕ್ಷರತಾ ಕಾರ್ಯಕ್ರಮದಲ್ಲಿ ಭಾಗವಹಿಸಿರುವರು.

ಪ್ರಶಸ್ತಿಗಳು
ರಾಜ್ಯಮಟ್ಟದ ರಾಜ್ಯೋತ್ಸವ ಪ್ರಶಸ್ತಿ
ಕುರುಂಜಿ ವೆಂಕಟರಮಣ ಗೌಡ ಪ್ರತಿಭ ಪ್ರಶಸ್ತಿ.

ಉಲ್ಲೇಖ

ಲೇಖಕಿಯರು
ಗಂಗಾ ಪಾದೆಕಲ್

ಜನನ: ೦೧-೦೯-೧೯೪೮, ಪುತ್ತೂರು (ದಕ್ಷಿಣ ಕನ್ನಡ ಜಿಲ್ಲೆ)
ವೃತ್ತಿ: ಲೇಖಕಿ
ರಾಷ್ಟ್ರೀಯತೆ: ಭಾರತೀಯ 
ಪ್ರಕಾರ/ಶೈಲಿ: ಸಣ್ಣಕಥೆ, ಕಾದಂಬರಿ, ಸಂಪಾದಿತ ಕೃತಿಗಳು
ವಿಷಯ:ಕನ್ನಡ

ಜನನ,ಜೀವನ:
೦೧-೦೯-೧೯೪೮ರಲ್ಲಿ ಜನಿಸಿದ ಗಂಗಾ ಪಾದೇಕಲ್ಲು (ಮೂಲ ಹೆಸರು: ಗಂಗಾರತ್ನ) ದಕ್ಷಿಣ ಕನ್ನಡ ಜಿಲ್ಲೆಯ ಪುತ್ತೂರಿನವರು. ಇವರ ತಂದೆ ಮುಳಿಯ ಕೇಶವ ಭಟ್ಟ, ತಾಯಿ ಸರಸ್ವತೀ ಅಮ್ಮ. ೭ನೇ ತರಗತಿಯವರೆಗಿನ ವಿದ್ಯಾಭ್ಯಾಸ. ತಮ್ಮ ೧೬ನೇ ವಯಸ್ಸಿನಲ್ಲಿ ಬಂಟ್ವಾಳ ಪಾಲ್ಲೂಕಿನ ಕನ್ಯಾನ ಸಮೀಪದ ಪಾದೇಕಲ್ಲಿನ ಕೃಷಿಕ ಮನೆತನದ 'ಮಾಧವ' ಎನ್ನುವವರೊಂದಿಗೆ ವಿವಾಹ. ಸವಿತಾ, ಅರುಣಾ ಎಂಬ ಇಬ್ಬರು ಹೆಣ್ಣು ಮಕ್ಕಳು. ತಮ್ಮ ೩೪ನೇ ವಯಸ್ಸಿನಲ್ಲಿ ಪತಿಯನ್ನು ಕಳೆದುಕೊಂಡರು.

ಗಂಗಾ ಪಾದೇಕಲ್ ಅವರ ಸಾಹಿತ್ಯ ಕೃತಿಗಳು

ಕಥಾ ಸಂಕಲನಗಳು
ಪುಲಪೇಡಿ ಮತ್ತು ಇತರ ಕಥೆಗಳು
ಹೆಜ್ಜೆ ಮೂಡದ ಹಾದಿಯಲ್ಲಿ
ಹೊಸಹೆಜ್ಜೆ
ವಾಸ್ತವ
ಕ್ಷಮಯಾ ಧರಿತ್ರಿ
ನೆಲೆ ತಪ್ಪಿದ ಹಕ್ಕಿ
ಮನ್ನಣೆಯ ದಾಹ
ಈ ಪ್ರಜಾರಾಜ್ಯದೊಳಗೆ
ಸಂಕ್ರಮಣ

ಕಾದಂಬರಿಗಳು:
ಹೊನ್ನಳ್ಳಿಯಲ್ಲೊಮ್ಮೆ
ಸೆರೆಯಿಂದ ಹೊರಗೆ
ಪಯಣದ ಹಾದಿಯಲ್ಲಿ
ಮೌನರಾಗಗಳು
ಬಂಗಾರದ ಜಿಂಕೆಯ ಹಿಂದೆ
ಇನ್ನೊಂದು ಅಧ್ಯಾಯ
ಅದೃಷ್ಟ ರೇಖೆಗಳು
ಕನಕಾಂಬರಿ
ಮೂರು ಕಿರುಕಾದಂಬರಿಗಳು
ಸೆರಗಿನ ಕೆಂಡ

'ಸಂಪಾದಿತ ಕೃತಿಗಳು:
೧೯೯೪ - ಆಯ್ದ ಕತೆಗಳು (ಕಸಾಪ)
ಪ್ರತಿಬಿಂಬ - ಮುಳಿಯ ಕೃಷ್ಣಭಟ್ಟ - ಬದುಕು ಬರಹ
ಮುಳಿಯ ಮೂಕಾಂಬಿಕ
ಏರ್ಯ ಚಂದ್ರಭಾಗೀ ರೈ

ಪ್ರಶಸ್ತಿಗಳು

'ಸೆರೆಯಿಂದ ಹೊರಗೆ' ಕಾದಂಬರಿಗೆ ಕನ್ನಡ ಸಾಹಿತ್ಯ ಪರಿಷತ್ತಿನ ಮಲ್ಲಿಕಾ ಪ್ರಶಸ್ತಿ 
ವನಿತಾ ಕಾದಂಬರಿ ಸ್ಪರ್ಧೆಯಲ್ಲಿ ದ್ವಿತೀಯ ಬಹುಮಾನ - 'ಇನ್ನೊಂದು ಅಧ್ಯಾಯ' ಕಾದಂಬರಿಗೆ
ಅಕ್ಷಯ, ತುಷಾರ ಮಾಸಿಕಗಳಲ್ಲಿ ಬಹುಮಾನಗಳು - ವಿವಿಧ ಕತೆಗಳಿಗೆ
ಪುಲಪೇಡಿ ಕತೆಯಾಧಾರಿತ ರೇಡಿಯೋ ನಾಟಕಕ್ಕೆ ರಾಷ್ಟ್ರೀಯ ನಾಟಕೋತ್ಸವದಲ್ಲಿ ಮೊದಲ ಬಹುಮಾನ
ತಾಲ್ಲೂಕು, ಜಿಲ್ಲಾ ಮಟ್ಟದ ಹಲವು ಸಭೆ-ಸಮಾರಂಭಗಳಲ್ಲಿ ಪುರಸ್ಕಾರ. 
ರಾಜ್ಯೋತ್ಸವ ಪ್ರಶಸ್ತಿ
ಕನ್ನಡ ಸಾಹಿತ್ಯ ಸಮ್ಮೇಳನದಲ್ಲಿ ಸನ್ಮಾನ

ಇತರೆ ವಿಷಯಗಳು

ಇವರ ಕತೆಗಳು ಮಂಗಳೂರು ಆಕಾಶವಾಣಿಯಲ್ಲಿ ಪ್ರಸಾರವಾಗಿವೆ.
ಇವರ 'ಹೊಸಹೆಜ್ಜೆ' ಕಥಾಸಂಕಲನ ಮಂಗಳೂರು ವಿಶ್ವವಿದ್ಯಾನಿಲಯದ ಪದವಿ ತರಗತಿಗೆ ಪಠ್ಯಪುಸ್ತಕವಾಗಿದೆ.
'ಪುಲಪೇಡಿ' ಕತೆ ಇಂಗ್ಲಿಷ್ ಹಾಗೂ ತೆಲುಗಿಗೆ ಅನುವಾದವಾಗಿ ಪ್ರಕಟವಾಗಿದೆ.
'ಪುಲಪೇಡಿ' ಕತೆ ರಂಗನಾಟಕವಾಗಿ ಪ್ರಯೋಗವಾಗಿದ್ದು, ಚಲನಚಿತ್ರಕ್ಕೂ ಆಯ್ಕೆಯಾಗಿದೆ.

ಉಲ್ಲೇಖ

ದಕ್ಷಿಣ ಕನ್ನಡದ ಜನಗಳು
ಲೇಖಕಿಯರು
ಕಮಲಾ ಎಮ್. ಎಸ್.



ಹೆಸರು
ಕಮಲಾ ಎಂ. ಎಸ್. ಬಾಲು

ವಿದ್ಯಾರ್ಹತೆ
ಬಿ.ಎಸ್ ಸಿ. [ಆನರ್ಸ್]; ಎಂ.ಎಸ್ ಸಿ. [ಗಣಿತ]

ಹುಟ್ಟಿದ ದಿನಾಂಕ
೨೯-೧೧-೧೯೩೮

ಉದ್ಯೋಗ
ವಾರ್ತಾ ವಾಚಕಿ ಕನ್ನಡದಲ್ಲಿ ಆಕಾಶವಾಣಿ, ದೆಹಲಿ [೧೯೬೨ ರಿಂದ ೧೯೭೦]
ಉದ್ಘೋಷಕಿ, ಆಕಶವಾಣಿ, ಬೆಂಗಳೂರು [೧೯೭೦ ರಿಂದ ೧೯೯೬]

ಬರೆದು ಪ್ರಸಾರ ಮಾಡಿರುವ ಕಾರ್ಯಕ್ರಮಗಳು
ಹೆಣ್ಣು ಇರುವ ಮನೆಗೆ ಕನ್ನಡಿ ಯಾತಕ್ಕೆ [ಜಾನಪದ ರೂಪಕ]
ತಿರುಮಲಾಂಬಾ - ಸಾಹಿತ್ಯ ಮತ್ತು ಅಧ್ಯಯನ [ವಿಮರ್ಶಾತ್ಮಕ ಕಾರ್ಯಕ್ರಮ]
ಮಳೆ [ಜಾನಪದ ಕಾರ್ಯಕ್ರಮ]
ಶಿಶುಗೀತೆಗಳು [ರೂಪಕ]
ಅಕ್ಷಯಾಂಬರ [ಭಾರತದ ಸೀರೆಗಳ ಬಗ್ಗೆ ೧೩ ಕಾರ್ಯಕ್ರಮಗಳು]
ಜಾನಪದ ರೂಪಕಗಳು : ಕುಂತಿ ಪದಗಳು, ಬಸವನ ಅಷ್ಟಮಿ ಪದಗಳು, ನನ್ನ ದೊಡ್ಡೋರ ಮಗಳಂತ ಕರಿಯೋ ಗಂಡಯ್ಯ, ಸತ್ತವನು ಎದ್ಬಂದಾಗ
ನಮ್ಮ ಬೆಂಗಳೂರು - ಮಾಲಿಕೆಯಲ್ಲಿ ೬ ಕಾರ್ಯಕ್ರಮಗಳು ಇತ್ಯಾದಿ.
ಗಾಯತ್ರಿ ರಾಮಣ್ಣ



ಸಂಘ ಸಂಸ್ಥೆಗಳಲ್ಲಿ ಚಟುವಟಿಕೆ
೧೯೯೨-೯೫ ಬೆಂಗಳೂರು ನಗರ ಜಿಲ್ಲಾ ಕನ್ನಡ ಸಾಹಿತ್ಯ ಪರಿಷತ್ತಿನ ಕಾಯ೯ಕಾರಿ ಸದಸ್ಯೆ
೨೦೦೨-೦೭ ರಲ್ಲಿ ಅದೆ ಸಂಸ್ಥೆಯ ಮಹಿಳಾ ಪ್ರತಿನಿದಿ
೨೦೦೧-೦೪ ವತೂ೯ರು ವಿಧಾನ ಸಭಾ ಘಟಕದ ಅಧ್ಯಕ್ಷೆ.
೨೦೦೧-೨೦೦೪ ಈ ಎರಡು ಅವದಿಯಲ್ಲಿ ಕನಾ೯ಟಕ ಲೇಖಕಿಯರ ಸಂಘದ ಕಾಯ೯ಕಾರಿ ಸಮಿತಿ ಸದಸ್ಯೆ.
೨೯೯೬ ರಿಂದ ಇದುವರೆಗೆ ಕನ್ನಡ ಸಂಘಷ೯ ಸಮಿತಿಯ ಮಹಿಳಾ ಸಂಚಾಲಕಿ.

ಸಂಗೀತ
ಕನಾ೯ಟಕ ಶಾಸ್ತ್ರೀಯ ಸಂಗೀತ(ಹಾಡುಗಾರಿಕೆ)ಕಿರಿಯ ದಜೆ೯ ಪರೀಕ್ಷೆಯಲ್ಲಿ ತೇಗ೯ಡೆ

ಸಾಹಿತ್ಯ
ಕಳೆದ ಹತ್ತಾರು ವಷ೯ಗಳಿಂದ ಕವನ ರಚನೆಯಲ್ಲಿ ಕೃಷಿ "ಬುದ್ದನಿಗಿ ಒಂದಿಷು ಕರುಣೇ ತೋರಿ"(ಪ್ರಕತಿತ ಕವನ ಸಂಕಲನ)
ಕನ್ನಡ ಸಂಘಷ೯ ಸಮಿತಿ ಪ್ರಕತಿಸಿರುವ"ಕನ್ನಡ ಮನ" ಕೆ.ಎಸ್.ಮುದ್ದಪ್ಪ ಸ್ಮಾರಕ ಟ್ರಸ್ಟ್ ಹೊರತಂದಿರುವ "ಕನ್ನಡ ನಾಡು ನುಡಿ" ಮೊದಲಾದ ಕವನ ಸಂಕಲಗಳಲ್ಲಿ ಹಾಗು ನಾಡಿನ ವಿವಿಧ ದೈನಿಕ ಹಾಗು ನಿಯತಕಾಲಿಕೆಗಳಲ್ಲಿ ಸ್ವರಚಿತ ಕವನಗಳು ಪ್ರಕಟವಾಗಿದೆ.

ಪ್ರಶಸ್ತ್ತಿ-ಪುರಸ್ಕಾರ
೧೯೯೬ರಲ್ಲಿ ಬೆಂಗಳೂರು ದಕ್ಸಿಣ ೩ನೇ ವಲಯ ಮಟ್ಟದ "ಉತ್ತಮ  ಶಿಕ್ಷಕಿ ಪ್ರಶಸ್ತಿ"
೧೯೯೮ರಲ್ಲಿ ಬೆಂಗಳೂರು ದಕ್ಷಿಣ ಜಿಲ್ಲಾ ಮಟ್ಟದ "ಅತ್ಯುತ್ತಮ ಶಿಕ್ಷಕಿ ಪ್ರಶಸ್ತಿ"
ವಿವಿಧ ಸಂಘ ಸಂಸ್ಥೆಗಳಿಂದ, ಕನ್ನಡ ಪರ ಕಾರ್ಯಕ್ರಮಗಳಲ್ಲಿ ಸಂಗೀತ, ಶಿಕ್ಷಣ ಹಾಗು ಸಾಹಿತ್ಯ ಕ್ಶೇತ್ರಗಳಲ್ಲಿನ ಸೇವಗಾಗಿ ಸನ್ಮಾನ.

ಹೋರಾಟ
ಕನ್ನಡ ಸಂಘಷ೯ ಸಮಿತಿ ಮತ್ತಿತರ ಕನ್ನಡಪರ ಸಂಘಟನೆಗಳು ನಾಡು-ನುಡಿ,ನೆಲೆ-ಜನಗಳ ಸಂಬಂಧ ನಡೆಸಿದ ಧರಣಿಗಳು,ಪ್ರತಿಭ್ಹಟನಾ ಸಭ್ಹೆ,ಮೆರವಣಿಗೆಗಳಲ್ಲಿ ಪಾಲು ೨೦೦೨ರ ನವೆಂಬರ್ ೧ರಂದು ನಡೆಸಿದ ಕಾವೇರಿ ಹೋರಾಟದಲ್ಲಿ ಬಂಧನ.
ಉಲ್ಲೇಖ

ಲೇಖಕಿಯರು
ನಿದ್ರೆಯ ಹೊರೆ ತಿಳಿಸುವ ಜೊಲ್ಲು

ನಿದ್ರೆ ಎಲ್ಲರಿಗೂ ಅವಶ್ಯಕವಾದ ವಿಷಯ.ಪ್ರಾಣಿಗಳಿಗೂ ಕೂಡ ಇದು ಅವಶ್ಯಕ ಎಂದ ವಿಜ್ಞಾನಿಗಳು ತಿಳಿಸಿದ್ದಾರೆ.ನಾವು,ನೀವು ನಂಬಿದಂತೆ ಆನೆ,ಕುದುರೆಗಳು ಯಾವಾಗಲೂ ಎಚ್ಚರವಾಗಿರುವುದಿಲ್ಲ.ಅವುಗಳೂ ನಿತ್ಯ ನಿದ್ರಾದೇವಿಯನ್ನು ಆಲಂಗಿಸುತ್ತದೆ.ಕೀಟಗಳೂ ನಿದ್ರೆ ಮಾಡುತ್ತವೆ ಎಂದರೆ ಖಂಡಿತ ಅಚ್ಚರಿಪಡುತ್ತೀರಿ.ವಿಚಿತ್ರವಾದರೂ ಇದು ನಿಜ.ವಿಜ್ಞಾನಿಗಳು ನಿದ್ರೆ ಅತ್ಯಂತ ಅವಶ್ಯಕ ಹಾಗು ಸ್ವಾಭಾವಿಕ ಎನ್ನುತ್ತಾರೆ.ಅಷ್ಟೇ ಅಲ್ಲ ನಿತ್ಯವೂ ಇಂತಿಷ್ಟು ಗಂಟೆಗಳ ಕಾಲ ನಿದ್ರೆ ಮಾಡುವುದು ಅವಶ್ಯಕವಂತೆ.ಹಾಗೆಂದು ಯಾವಾಗೆಂದರೆ ಆವಾಗ ನಿದ್ರೆ ಮಾಡಲಾಗದು.ರಾತ್ರಿಯ ಹೊತ್ತು ಬರುವಷ್ಟು ಸಹಜವಾಗಿ ಬೆಳಗಿನ ಹೊತ್ತು ಬರುವುದಲ್ಲ.ಇದನ್ನು ವಿಜ್ಞಾನಿಗಳು ನಿದ್ರೆಯ ಚಕ್ರ ಎಂದು ಕರೆದಿದ್ದಾರೆ.ಹೆಚ್ಚೆಚ್ಚು ನಿದ್ರೆಗೆಟ್ಟಷ್ಟೂ,ಹೆಚ್ಚೆಚ್ಚು ಹೊರೆಯಾಗುತ್ತದೆ.ಕೊನೆಗೊಮ್ಮೆ ಈ ಹೊರೆ ಎಷ್ಟು ಭಾರವಾಗುತ್ತದೆಂದರೆ,ಅದು ರಾತ್ರಿ ಇರಲಿ,ಹಗಲೇ ಇರಲಿ,ನಮ್ಮ ಶರೀರ ನಿದ್ರಾವಶವಾಗಿ ಬಡುತ್ತದೆ.ನಿದ್ರೆಯ ಹೊರೆ ಇದೆ ಎನ್ನುವುದನ್ನು ಖಚಿತ ಪಡಿಸಿಕೊಳ್ಳುವುದು ಹೇಗೆ? ನಿದ್ರೆಯ ಹೊರೆ ಎಷ್ಟಿದೆ ಎಂದು ಗುರುತಿಸುವುದು ಹೇಗೆ?ಈ ಪ್ರಶ್ನಗಳಿಗೆ ಉತ್ತರ ಹುಡುಕುವ ನಿಟ್ಟಿನಲ್ಲಿ ಪಾಲ್ ಶಾರವರ ತಂಡ ಸಂಶೋಧನೆ ನಡೆಸಿತು.ಜೊಲ್ಲಿನಲ್ಲಿ ನಿದ್ರೆಯ ಹೊರೆಯನ್ನು ತಿಳಿಸಿಕೊಡುವಂತಹ ವಸ್ತುವೊಂದಿದೆ ಎಂದು ಪತ್ತೆ ಹಚ್ಚಿದೆ. ಶಾರವರ ತಂಡ ಡ್ರೊಸೊಫಿಲಗಳ ನಿದ್ರೆಗೆಡಿಸಿ ಅವುಗಳ  ತಲೆಯನ್ನು ಅರೆದು ,ನಿದ್ರೆಗೆಟ್ಟ ನೊಣಗಳ ತಲೆಯಲ್ಲಿ ಇರಬಹುದಾದ ವ್ಯತ್ಯಸಗಳನ್ನು ಪತ್ತೆ ಮಾಡಿತು. ಇದರಲ್ಲಿ ಪ್ರಮುಖವಾದುದು ಜೊಲ್ಲಿನಲ್ಲಿ ಇರುವ ಅಮೈಲೇಸ್ ಎನ್ನುವ ಕಿಣ್ವ,ಅಕ್ಕಿ ,ಅವಲಕ್ಕಿಯನ್ನು ತಿಂದಾಗ ಬಾಯಿ ಸಿಹಿ ಮಾಡುವ ಈ ಕಿಣ್ವ ಸಾಮಾನ್ಯವಾಗಿ ಪಿಷ್ಟ ಪದಾರ್ಥಗಳನ್ನು ಜೀರ್ಣಿಸುವ ರಾಸಾಯನಿಕ.ಆದರೆ ನಿದ್ರೆಯ ಹೊರೆ ಇರುವ ನೊಣಗಳಲ್ಲಿ ಇದರೆ ಪ್ರಮಾಣ ಸಾಧಾರಣಕ್ಕಿಂತಲೂ ಹೆಚ್ಚಿತ್ತು.ಮಾನವನಲ್ಲಿಯೂ ಇದು ಹೆಚ್ಚಿರಬಹುದೇ ಎಂದು ಪರೀಕ್ಷಿಸಲು ಶಾರವರ ತಂಡ ೯ ಜನರ ಮೇಲೆ ಪ್ರಯೋಗ ಮಾಡಿತು.ಇವರನ್ನು ಸುಮಾರು ೨೮ ಗಂಟೆಗಳ ಕಾಲ ನಿದ್ರೆಯಿಲ್ಲದಂತೆ ಮಾಡಿ,ಅವರ ಜೊಲ್ಲಿನಲ್ಲಿರುವ ಅಮೈಲೇಸ್ ಅಂಶವನ್ನು ಪರೀಕ್ಷೀಸಿತು.ನಿದ್ರೆಗೆಟ್ಟವರಲ್ಲಿ ಅಮೈಲೇಸ್ ಕಿಣ್ವ ಹಾಗು ಅದರ ತಯಾರಿಕೆಯಲ್ಲಿ ಪ್ರಮುಖವಾದ ಅಮೈಲೇಸ್ ಎಂ.ಆರ್.ಎನ್.ಎ ಇಮ್ಮಡಿ ಪ್ರಮಾಣದಲ್ಲಿದ್ದುವು ಎಂದು ಶಾರವರ ತಂಡ ವರದಿ ಮಾಡಿದೆ.
ಆಫ್ರಿಕನ್ ಕ್ರೌನ್ಡ್ ಈಗಲ್

ಆಫ್ರಿಕನ್ ಕ್ರೌನ್ಡ್ ಈಗಲ್ಹ ಹದ್ದುಗಳ ಸಾಮ್ರಾಜ್ಯದಲ್ಲಿಯೇ ಅತಿ ಬಲಿಷ್ಠವಾದ ಹದ್ದು ಎನ್ನುವ ಶ್ರೇಯ ಆಫ್ರಿಕ ಕ್ರೌನ್ಡ್ ಈಗಲಿನದು. ಆಫ್ರಿಕಾದ ಸಹಾರಾ ಸರಹದ್ದಿನಲ್ಲಿ ಹೆಚ್ಚಾಗಿ ಕಂಡು ಬರುವ ಪಕ್ಷಿ ಇದು. ದಟ್ಟ ಕಾನನದಲ್ಲಿ ದಿಟ್ಟವಾಗಿ ಬೇಟೆ ನಡೆಸುವ ಛಾತಿಯದು. ಸಣ್ಣ ಪುಟ್ಟ ಕಡವೆಗಳು, ಕೋತಿಗಳನ್ನು ಸುಲಭಕ್ಕೆ ಬಲಿ ಹಾಕಬಲ್ಲದು. ೧೫-೨೦ ಕೆ.ಜಿ ತೂಕದವರೆಗಿನ ಪ್ರಾಣಿಯನ್ನು ಲೀಲಾಜಾಲವಾಗಿ ಹೊತ್ತೊಯ್ಯಬಲ್ಲದು. ೩೦-೩೫ ಕೆ.ಜಿ ತೂಕದವರೆಗಿನ ಪ್ರಾಣಿಯನ್ನು ಹೊತ್ತೊಯ್ದ ನಿರ್ದೇಶನಗಳೂ ಸಾಕಷ್ಟಿವೆ. 
ಸುಮಾರು ಒಂದು ಮೀಟರ್ ಎತ್ತರವಿರುವ ಇದರ ರೆಕ್ಕೆಗಳು ಬಿಚ್ಚಿಕೊಂಡಾಗ ಒಟ್ಟು ಉದ್ದ ೨ ಮೀಟರ್ ಇರುತ್ತದೆ. ೨ ಮೀಟರ್ ಅಗಲ ಹಾಗೂ ೩ ಮೀಟರ್ ಉದ್ದದ ಗೂಡುಗಳನ್ನು ನಿರ್ಮಿಸುವುದು ಇದಕ್ಕೆ ಮಾಮೂಲು. ೨ ವರ್ಷಕ್ಕೊಮ್ಮೆ ಸಂತಾನಾ ಅಭಿವೃದ್ಧಿ ನಡೆಸುವ ಈ ಹದ್ದುಗಳು ಗೂಡು ಕಟ್ಟಲು ೫ ತಿಂಗಳಷ್ಟು ಸಮಯ ತೆಗುದುಕೊಳ್ಳುತ್ತದೆ. ಜೋರಾಗಿ ಸದ್ದು ಮಾಡುತ್ತಾ, ರೆಕ್ಕೆಯ ಬಡಿತದ ಮೂಲಕವು ಸದ್ದುಮಾಡುತ್ತಾ ಭಯ ಹುಟ್ಟಿಸುವಂತೆ ಹಾರುತ್ತವೆ. ಗಂಡು ಹಕ್ಕಿಗಳಂತೂ ಸಾಕಷ್ಟು ಮೇಲಕ್ಕೆ ಹಾರಿ ಅಲ್ಲಿಂದ ನೇರವಾಗಿ ಭೂಮಿಯತ್ತ ತಲೆ ಹಾಕಿ ಡೈವ್ ಮಾಡುತ್ತಾ, ಕೆಲವೊಮ್ಮೆ ಗಿರಿಗಿಟ್ಟಳೆಯಂತೆ ತಿರುಗುತ್ತಾ ಹೆಣ್ಣನ್ನು ಆಕರ್ಷಿಸುತ್ತವೆ.
ಜೀವಶಾಸ್ತ್ರ
ಪಕ್ಷಿಗಳು
ರಾಮದಾಸ್ ಕಟಾರಿ

ರಾಮದಾಸ್ ಕಟಾರಿ  ಭಾರತೀಯ ನೌಕಾಬಲದ ವರಿಷ್ಠ ಹುದ್ದೆಗೆ ಏರಿದ ಪ್ರಥಮ ಭಾರತೀಯ. ರಾಮದಾಸ್ ಡಿ.ಕಟಾರಿಯವರ ಜನನ ತಮಿಳುನಾಡಿನ ಚೆಂಗಲ್ಪೇಟೆಯಲ್ಲಿ. ನೌಕಾಬಲದ ಡಫರಿನ್ ಎಂಬ ಶಿಕ್ಷಣ ನೌಕೆಯಲ್ಲಿ ಮೊದಲು ಶಿಕ್ಷಣ ದೊರೆಯಿತು. ಮುಂದೆ ಎರಡನೆಯ ಮಹಾಯುದ್ಧದಲ್ಲಿ ಅಟ್ಲಾಂಟಿಕ್ ಮತ್ತು ಹಿಂದೂ ಸಾಗರಗಳಲ್ಲಿ ಯುದ್ಧಾನುಭವ ಗಳಿಸಿದರು. ಸ್ವಲ್ಪಕಾಲ ನೌಕಾಬಲದಲ್ಲಿ ಶಿಕ್ಷಕರಾಗಿಯೂ ಇದ್ದರು. ಐ.ಎನ್.ಎಸ್, ಕೃಷ್ಣ ಎಂಬ ಹಡಗಿನ ನಾಯಕರಾಗಿದ್ದಾಗ ಭಾರತದ ಮೊದಲನೆಯ ಐ.ಎನ್.ಎಸ್. ನ್ಯೂ ಡೆಲ್ಲಿ ಎಂಬ ಹೆಸರಿನ ಕ್ರೂಸರ್ ನೌಕೆಗೆ ಸೇರಿಕೊಳ್ಳಲು ಇಂಗ್ಲೆಂಡಿಗೆ ತೆರಳಿದರು. ಜುಲೈ 1948ರಲ್ಲಿ ಅದನ್ನು ವಹಿಸಿ ಕೊಂಡಂದಿನಿಂದ 1949ರ ಆದಿ ಭಾಗದವರೆಗೆ ಭಾರತದ ಪ್ರಥಮ ಪತಾಕಾ ನೌಕೆಯ (ಫ್ಲಾಗ್ಶಿಪ್) ಮುಖ್ಯಸ್ಥರು ಇವರೇ. ಆ ಬಳಿಕ ಭಾರತೀಯ ನೌಕಾದಳದ ಡಿಸ್ಟ್ರಾಯರ್ ಪಡೆಯ ಅಧಿನಾಯಕರಾಗಿ ಕೆಲಸಮಾಡಿ ಮುಂದೆ ಐ.ಎನ್.ಎಸ್. ರಾಜಪುತ್ ಎಂಬ ನೌಕೆಯ ನಾಯಕತ್ವವನ್ನು ವಹಿಸಿಕೊಂಡರು. 1954ರಲ್ಲಿ ನೌಕಾಬಲದ ಉಪಮುಖ್ಯಸ್ಥರಾದರು. ಏಪ್ರಿಲ್ 1958ರಲ್ಲಿ ಇವರು ವೈಸ್ ಅಡ್ಮಿರಲ್ ದರ್ಜೆಗೆ (ಅಂದಿನ ವರಿಷ್ಠ ದರ್ಜೆ) ಬಡ್ತಿ ಪಡೆದು ನೌಕಾಬಲದ ಮುಖ್ಯಸ್ಥರಾದರು. ನಿವೃತ್ತರಾದುದು 1962ರಲ್ಲಿ.

ಭಾರತೀಯ ನೌಕಾಪಡೆಯ ಮುಖ್ಯಸ್ಥರು
ಭಾರತೀಯ ನೌಕಾ ಸೇನೆ
ಕಟುಕಾರಕ

ಕಟುಕಾರಕ ಕಹಿಯಾದ ಕ್ರಿಯಾಂಶವಿರುವ, ಹಸಿವನ್ನು ಹುಟ್ಟಿಸುವ ಮದು (ಬಿಟ್ಟರ್ಸ್). ಇದರಲ್ಲಿ ಎರಡು ಬಗೆಗಳಿವೆ. ಕ್ವಾಸಿಯ ಚಕ್ಕೆ, ಕೆಲಂಬ ಬೇರುಗಳು, ರೇವಲ್ಚಿನ್ನಿ (ರುಬಾರ್ಟ್), ಲೋಳೆಸರ (ಆಲೋಸ್)-ಇವು ಸರಳ ಕಟುಕಾರಕಗಳು. ಪರಿಮಳದ (ಆರೋಮ್ಯಾಟಿಕ್) ಕಟುಕಾರಕಗಳಲ್ಲಿ ಕಿರಾಯತ, ಅಂಗೊಸ್ಪೂರ, ಕ್ಯಾಸ್ಕರಿಲ್ಲ, ಸೀಮೆಸೇವಂತಿಗೆ (ಕ್ಯಾಮೊಮೈಲ್), ಕಾಡುದಾಲ್ಚಿನ್ನಿ, ಚಿರಾಯತ (ಜಂಷಿಯನ್), ನಿಂಬೆ ಅಲ್ಲದೆ ಕಿತ್ತಳೆ ಸಿಪ್ಪೆಗಳಿವೆ. ಇವುಗಳಲ್ಲಿ ಆರಿಹೋಗುವ ಸುವಾಸನೆಯ ಎಣ್ಣೆಗಳಿದ್ದು ರುಚಿ ಕೊಡುವಂತಿವೆ. ಸರಳ ಕಟುಕಾರಕಕ್ಕಿಂತ ಪರಿಮಳದ ಕಟುಕಾರಕ ಹೆಚ್ಚು ಪರಿಣಾಮಕಾರಿ. ಬೇಗನೆ ವರ್ತಿಸುತ್ತದೆ. ಮದ್ಯಾರ್ಕವಾಗಿ (ಟಿಂಕ್ಚರ್) ತಯಾರಾದದ್ದು ಇನ್ನೂ ಸಾರಯುತ.

ಔಷಧವಾಗಿ
ಕಟುಕಾರಕವನ್ನು ಬಾಯಿಗೆ ಹಾಕಿಕೊಂಡಾಗ ಜೊಲ್ಲುಸುರಿವಂತೆ ಮಾಡಿ, ರುಚಿಕುಡಿಗಳನ್ನು (ಟೇಸ್ಟ್‌ ಬಡ್ಸ್‌) ಹಿಮ್ಮುರಿವ ವರ್ತನೆಯಿಂದ (ರಿಫ್ಲೆಕ್ಸ್‌ ಆಕ್ಷನ್) ಚೋದಿಸಿ ಜಠರ ರಸವನ್ನೂ ಸುರಿಸುವಂತೆ ಮಾಡುತ್ತವೆ. ಆದ್ದರಿಂದಲೇ ಇವನ್ನು ಸುಮ್ಮನೆ ಮಾತ್ರೆಯಂತೆ ನುಂಗಿಬಿಟ್ಟರೆ ಹಸಿವನ್ನು ಹೆಚ್ಚಿಸವು; ಜೊಲ್ಲು, ಜಠರ ರಸಗಳನ್ನೂ ಚೋದಿಸವು. ಬಹಳ ದಿನಗಳು ಹಾಸಿಗೆ ಹಿಡಿದಿರುವ ರೋಗಿಗಳಿಗೆ ಹಸಿವು ಹುಟ್ಟಿಸಲು ಇವು ಬಲು ಸಹಾಯಕ. ಈ ಮದ್ದುಗಳಿರುವ ಪಾನೀಯಗಳನ್ನು ಊಟಕ್ಕೆ ಸು. ಅರೆತಾಸು ಮುನ್ನ ಕೊಡಬೇಕು. ಬಲು ಕಹಿಯಾದ ಕಾಜವಾರವಿಷ (ಸ್ಟ್ರಿಕ್ನೀನ್), ಕ್ವಿನೀನುಗಳಿರುವ ಬಲವರ್ಧಗಳು ಬಳಕೆಯಲ್ಲಿರುವುದು ಸರಿಯಲ್ಲ. ಮೇಲೆ ತಿಳಿಸಿದವಕ್ಕಿಂತ ಇವೇನೂ ಮೇಲ್ತರದವಲ್ಲ.

ತಯಾರಿಕೆ
ಕಟುಕಾರಕಗಳನ್ನು ಬಹುಮಟ್ಟಿಗೆ ಊರಿದಸಾರವಾಗಿ ತಯಾರಿಸುವರು. ಗಿಡಗಳ ಹೂ, ಎಲೆ, ತೊಗಟೆ ಇಲ್ಲವೇ ಬೇರನ್ನು ಪಾತ್ರೆಯಲ್ಲಿ ಹಾಕಿ ಅದರ ಮೇಲೆ ಕುದಿವ ನೀರನ್ನು ಸುರಿದು, ತುಸು ಹೊತ್ತಾದ ಮೇಲೆ ಬಗ್ಗಿಸಿ ನೀರನ್ನು ಬಸಿದುಕೊಂಡು ಕುಡಿಯಲು ಕೊಡುವುದುಂಟು. ಕೆಲ ವೇಳೆ, ತಣ್ಣೀರಿನ ಸಾರಕವೇ ಸಾಕಾಗುತ್ತದೆ. ಮದ್ಯಸಾರದಿಂದಲೂ ಹೀಗೆ ಸಾರ ತೆಗೆವುದುಂಟು

ಪರಿಣಾಮಗಳು
ಜಠರದ ಮೇಲೆ ಎಲ್ಲ ಕಟುಕಾರಕಗಳ ಪ್ರಭಾವ ಒಂದೇ ತೆರನಾದರೂ ಕರುಳುಗಳ ಮೇಲಿನ ಪ್ರಭಾವ ಬೇರೆ. ಪರಿಮಳದ ಕಟುಕಾರಕಗಳಲ್ಲಿ ಚೊಗರಿನ (ಅಸ್ಟ್ರಿಂಜೆಂಟ್) ಗುಣವಿರುವ ಟ್ಯಾನಿನ್ ಇರುವುದರಿಂದ ಇವನ್ನು ಬಹಳ ದಿನಗಳು ಸೇವಿಸುತ್ತಿದ್ದರೆ ಮಲಕಟ್ಟುತ್ತದೆ. ಇನ್ನು ಕೆಲವು ಹೊಟ್ಟೆಯಲ್ಲಿನ ವಾಯು ಕಳೆವುವು

ಬಾಹ್ಯ ಸಂಪರ್ಕಗಳು
The Thirsty Traveler on Bitters 
Food & Drink: Cocktails: Bitters Are Back
Historic Recipe for Angostura Bitters 

ಆಹಾರ ವಿಜ್ಞಾನ
ಐನಾಪುರ, ಅಥಣಿ

ಐನಾಪೂರ :ಬೆಳಗಾವಿ ಜಿಲ್ಲೆ ಅಥಣಿ ತಾಲ್ಲೂಕಿನ ಒಂದು ಗ್ರಾಮ. ಅಥಣಿಯಿಂದ ಪಶ್ಚಿಮಕ್ಕೆ 24ಕಿಮೀ ದೂರದಲ್ಲಿ ಕೃಷ್ಣಾನದಿ ತೀರದಲ್ಲಿದೆ.ಕೃಷ್ಣಾ ನದಿಯನ್ನು ಈ ಭಾಗದಲ್ಲಿ ಹಿರೆಹೊಳಿ ಎಂದು ಕರೆಯಲಾಗುತ್ತದೆ. ಶುದ್ಧ ಹಾಲಿನಿಂದ ಮಾಡುವ ಪೇಡೆಗೆ ಪ್ರಸಿದ್ಧವಾಗಿದೆ.

ಈ ಗ್ರಾಮದ ಮತ್ತೊಂದು ವಿಶೇಷವೆಂದರೆ ಬಣಜವಾಡ ಕುಟುಂಬದವರು ಕಾಮಾಲೆ ರೋಗಕ್ಕೆ ನಾಟಿ ಔಷಧ ನೀಡುತ್ತಾರೆ. ಕರ್ನಾಟಕ ಮಹಾರಾಷ್ಟ್ರ ರಾಜ್ಯದ ಲಕ್ಷಾಂತರ ಜನ ಔಷಧ ಪಡೆದು ಗುಣಮುಖರಾಗುತ್ತಿದ್ದಾರೆ.

ಚರಿತ್ರೆ
ಈ ಊರಿನ ಪ್ರಪ್ರಥಮ ಉಲ್ಲೇಖ 1639ರಲ್ಲಿ ಜರ್ಮನಿಯ ಪ್ರವಾಸಿ ಮಂಡೆಲ್ಸ್ಲೊನ ಕಥನದಲ್ಲಿ ದೊರೆಯುತ್ತದೆ. ಅವನು ಇದನ್ನು ಈಯನಟೂರ್ ಎಂದು ಕರೆದಿದ್ದಾನೆ. 1791ರಲ್ಲಿ ಟಿಪ್ಪುವಿನ ವಿರುದ್ಧ ಮರಾಠರ ಸಹಾಯಕ್ಕಾಗಿ ಕಳುಹಿಸಲ್ಪಟ್ಟ ಕ್ಯಾಪ್ಟನ್ ಮೂರ್ ಐನಾಪೂರದಲ್ಲಿ ಹಿಂದು ಮತ್ತು ಮುಸ್ಲಿಂ ವಾಸ್ತುಶೈಲಿಯ ಕಟ್ಟಡಗಳಿರುವುದನ್ನು ವರ್ಣಿಸಿರುವನು. 1942ರಲ್ಲಿ ಮೀರಜದ ಗೋಪಾಲರಾವ್ ಪಟವರ್ಧನನ ನಿಧನಾನಂತರ ಈ ಊರು ಬ್ರಿಟಿಷರ ಆಳಿಕೆಗೆ ಒಳಪಟ್ಟಿತ್ತು.

ಐನಾಪೂರ ಎಂಬ ಹೆಸರು ಜೈನಾಪುರದಿಂದ ಉತ್ಪತ್ತಿಯಾಗಿರಬೇಕೆಂದೂ ಅಯ್ಯನಾಪುರವೇ ಇಲ್ಲಿ ಐನಾಪೂರವಾಗಿರಬೇಕೆಂದೂ ಅಬಿಮತವಿದೆ. ಇಲ್ಲಿ ಬ್ರಹ್ಮದೇವ, ವಿಶ್ವನಾಥ, ಸಿದ್ಧೇಶ್ವರ, ವೆಂಕಟರಮಣ, ಹನುಮಂತ, ರಾಮಲಿಂಗ ಮುಂತಾದ ದೇವಾಲಯಗಳಿವೆ. ವಿಶ್ವನಾಥ ದೇವಾಲಯ ಕೊನೆಯ ಚಾಳುಕ್ಯರ ಶೈಲಿಯ ಕಟ್ಟಡವಾಗಿದ್ದು ಗರ್ಭಗೃಹ ಅರ್ಧಮಂಟಪ, ನವರಂಗ ಮತ್ತು ಮುಖಮಂಟಪಗಳನ್ನು ಹೊಂದಿದೆ. ನವರಂಗದ ಕಂಬಗಳು ವರ್ತುಲಾಕಾರ ಮತ್ತು ಅಷ್ಟಕೋನಾಕೃತಿಯವು. ಈ ಊರ ಸರಹದ್ದಿನಲ್ಲಿ ಎತ್ತರವಾದ ಪ್ರದೇಶದಲ್ಲಿ ಭಾಗಶಃ ಶಿಥಿಲಗೊಂಡ ಒಂದು ದೇವಾಲಯವಿದೆ. ಈಗ ಇದನ್ನು ಗುಂಪು ಎಂದು ಕರೆಯುವರು. ಈ ದೇವಾಲಯದ ಗರ್ಭಗೃಹ ನಕ್ಷತ್ರಾಕಾರದಲ್ಲಿದೆ. ದೇವಾಲಯದ ಹೊರಗೋಡೆ ಸುಂದರವಾಗಿ ಕೆತ್ತಲ್ಪಟ್ಟಿದೆ. ನಾಟ್ಯ ಸರಸ್ವತಿ ಮತ್ತು ಮದನಿಕಾ ವಿಗ್ರಹಗಳ ಸಾಲು ಕೆತ್ತನೆ ಸುಂದರವಾಗಿದೆ. ಗರ್ಭಗೃಹದ ಬಾಗಿಲು ಸಮೃದ್ಧವಾಗಿ ಅಲಂಕರಿಸಲ್ಪಟ್ಟಿದೆ. ಇದು ವಿಷ್ಣುದೇವಾಲಯ ವಾಗಿರಬೇಕು. ಇದೇ ಗ್ರಾಮದ ಸರಹದ್ದಿನಲ್ಲಿ ಸಣ್ಣಗುಡ್ಡದ ಮೇಲೆ ಕಟ್ಟಲಾಗಿರುವ ರಾಮಲಿಂಗ ದೇವಾಲಯ ವಿಜಯನಗರದ ಅನಂತರದ ಶೈಲಿಯದು. ಗರ್ಭಗೃಹ ಮತ್ತು ಮುಖಮಂಟಪವನ್ನು ಹೊಂದಿದೆ. ದೇವಾಲಯದ ಹೊರಬದಿಯಲ್ಲಿ 4 ಕಂಬಗಳುಳ್ಳ ಚಿಕ್ಕದಾದ ನಂದಿ ಮಂಟಪವಿದ್ದು, ಭಾಗಶಃ ಹಾಳಾಗಿದೆ. ಈ ದೇವಾಲಯದ ಸಮೀಪವಿರುವ ಚಿಕ್ಕಗುಡ್ಡದ ಮೇಲೆ ಹೊಸದಾಗಿ ಕಟ್ಟಲ್ಪಟ್ಟ ಎಲ್ಲಮ್ಮನ ದೇವಾಲಯವಿದೆ. ವಿಜಯನಗರದ ಅನಂತರದ ಶೈಲಿಯಲ್ಲಿ ನಿರ್ಮಿತವಾಗಿದ್ದ ಸಿದ್ಧೇಶ್ವರ ದೇವಾಲಯ ಈಗ ಸಂಪ್ರರ್ಣವಾಗಿ ಜೀರ್ಣೋದ್ಧಾರಗೊಂಡಿದೆ. ಸಿದ್ಧೇಶ್ವರ ದೇವರ ವಾರ್ಷಿಕ ಜಾತ್ರೆ ಜನವರಿ ತಿಂಗಳಲ್ಲಿ ನಡೆಯುತ್ತದೆ. ಆಗ ದನಗಳ ಜಾತ್ರೆಯೂ ಸೇರುವುದು.

ಜೈನ ಬಸದಿಗಳು
ಇಲ್ಲಿರುವ ಆದಿನಾಥ ಮತ್ತು ಪಾರ್ಶ್ವನಾಥ ಬಸದಿಗಳು ಅನಂತರದ ಚಾಳುಕ್ಯ ಶೈಲಿಯಲ್ಲಿವೆ. ಪುರ್ವದಿಕ್ಕಿನ ಕಡೆಗೆ ಮುಖ ಮಾಡಿರುವ ಆದಿನಾಥ ಬಸದಿಯಲ್ಲಿ ಗರ್ಭಗೃಹ, ಅರ್ಧಮಂಟಪ, ನವರಂಗ ಮತ್ತು ಮುಖಮಂಟಪಗಳಿವೆ. ಆದಿನಾಥನ ಮೂರ್ತಿಯನ್ನು ಬಿಜಾಪುರದಿಂದ ತರಲಾಗಿದೆ ಎಂದು ಪ್ರತೀತಿ. ಪಾಶರ್ವ್‌ನಾಥ ಬಸದಿ, ಗರ್ಭಗೃಹ, ಅರ್ಧಮಂಟಪ, ನವರಂಗ ಮತ್ತು ಮುಖಮಂಟಪಗಳನ್ನೊಳಗೊಂಡಿದೆ. ಗರ್ಭಗೃಹದಲ್ಲಿ ಇತ್ತೀಚೆಗೆ ಕಂಚಿನ ಪಾಶರ್ವ್‌ನಾಥ ಮೂರ್ತಿಯನ್ನು ಪ್ರತಿಷ್ಠಾಪಿಸಲಾಗಿದೆ. ನವರಂಗದ ಬಲಭಾಗದಲ್ಲಿ ಪಾಶರ್ವ್‌ನಾಥಮೂರ್ತಿ ಮತ್ತು ಎಡಭಾಗದಲ್ಲಿ ಧ್ಯಾನದಲ್ಲಿರುವ ಮಹಾವೀರನ ಮೂರ್ತಿಗಳಿವೆ. ಅವುಗಳ ಪಾದಪೀಠದಲ್ಲಿ ಶಾಸನಗಳಿವೆ. ನವರಂಗದ ಬಲ ಮೂಲೆಯಲ್ಲಿ ನೆಲಮಾಳಿಗೆಯ ಕೋಣೆಗಳಿಗೆ ಹೋಗಲು ಕಿಂಡಿದಾರಿಯಿದೆ. ಸುಮಾರು ನೂರು ವರ್ಷಗಳ ಹಿಂದೆ ಆಚಾರ್ಯ ಕುಂತುಸಾಗರಜಿ ಎಂಬ ಜೈನಮುನಿ ಇಲ್ಲಿ ವಾಸವಾಗಿದ್ದರಂತೆ. ಮುಖಮಂಟಪದಲ್ಲಿ ಸಹಸ್ರ ಜಿನಬಿಂಬಗಳ ಕೆತ್ತನೆಯುಳ್ಳ ಚಿಕ್ಕ ಸ್ತಂಭವಿದೆ. ದೇವಾಲಯದ ಮುಂಭಾಗದಲ್ಲಿ ಸು.12ಮೀ ಎತ್ತರದ ಒಂದು ಮಾನಸ್ತಂಭವಿದೆ. ಗರ್ಭಗೃಹದ ತುದಿಯಲ್ಲಿ ಶಂಖಾಕಾರದ ಶಿಖರವಿದೆ. ಇದರ ಒಳಭಾಗದ ಒಂದು ಮಂಟಪದಲ್ಲಿ ಅಮೃತಶಿಲೆಯ ನೇಮಿನಾಥ ಮೂರ್ತಿಯನ್ನು ಪ್ರತಿಷ್ಠಾಪಿಸಲಾಗಿದೆ.
ಈ ಊರಲ್ಲಿ ಸಯ್ಯದ್ ಉಮರ್ ಖಾದ್ರಿ ಎಂಬವರಿಗೆ ಸಂಬಂದಿsಸಿದ ಒಂದು ದರ್ಗಾ ಇದೆ. ಇಲ್ಲಿ ಬಕ್ರೀದ್ ಹಬ್ಬದ ತರುವಾಯ ಮೂರು ದಿನಗಳವರೆಗೆ ಉರುಸ್ ನಡೆಯುತ್ತದೆ.
ಗ್ರಾಮ ಮಧ್ಯ ಭಾಗದಲ್ಲಿರುವ ಹಿರೇಮಠದ ಪ್ರಾಕಾರ ಗೋಡೆಯಲ್ಲಿ ಶಾಸನಯುಕ್ತ ಸತಿಗಲ್ಲು ಇದೆ. ಶಾಂತಿನಾಥ ಬಸದಿಯಲ್ಲಿರುವ ಜೈನ ತೀರ್ಥಂಕರರು ಮೂರ್ತಿಗಳು ಶಾಸನಗಳನ್ನು ಒಳಗೊಂಡಿವೆ.
ಕಲ್ಯಾಣಿ ಚಾಲುಕ್ಯರ ಕಾಲದಲ್ಲಿ ಐನಾಪೂರ ಒಂದು ಅಗ್ರಹಾರವಾಗಿತ್ತೆಂದು ಇತಿಹಾಸ ಉಪನ್ಯಾಸಕರಾದ ಶಂಕರ.ಎಮ್.ನಿಂಗನೂರ ತಮ್ಮ ಲೇಖನದಲ್ಲಿ ಉಲ್ಲೇಖಿಸಿದ್ದಾರೆ.

ದೇವಾಲಯಗಳು

ಬೆಳಗಾವಿ ಜಿಲ್ಲೆ
ಐಸೊಲೆಪಿಸ್ ಗ್ರಾಸಿಲಿಸ್

ಐಸೊಲೆಪಿಸ್ ಗ್ರಾಸಿಲಿಸ್:  ಹೆಚ್ಚು ತೇವಾಂಶವಿರುವ ಪ್ರದೇಶಗಳಲ್ಲಿ ಹುಲ್ಲಿನಂತೆ ಬೆಳೆಯುವ ಒಂದು ಅಲಂಕಾರಸಸ್ಯ. ಇದನ್ನು ಉದ್ಯಾನವನಗಳಲ್ಲೂ ಹೆಚ್ಚು ತೇವಾಂಶವಿರುವ ಇತರ ಸ್ಥಳಗಳ ಅಂಚುಗಳಲ್ಲೂ ಬೆಳೆಸುತ್ತಾರೆ. ಕೆಲವು ಸಾರಿ ಇದನ್ನು ಕುಂಡಗಳಲ್ಲೂ ಬೆಳೆಸಿ ಸಮಾರಂಭಗಳಲ್ಲಿ ಅಲಂಕಾರವಸ್ತುಗಳನ್ನಾಗಿ ಬಳಸುವುದುಂಟು.

ವೈಜ್ಞಾನಿಕ ಹೆಸರು

ಸೈಪರೇಸಿ ಕುಟುಂಬದ ಐಸೊಲೆಪಿಸ್ ಜಾತಿಯ ಒಂದು ಪ್ರಭೇದ.ಇದನ್ನು ಐಸೋಲೆಪಿಸ್ ಸೆರ್ನುವ ಎಂದೂ ವರ್ಗೀಕರಿಸುತ್ತಾರೆ.

ಲಕ್ಷಣಗಳು
ಇದು 1'-1ಳಿ’ ಎತ್ತರ ಬೆಳೆಯುವ ಬಹುವಾರ್ಷಿಕ ಪುರ್ಣಸಸಿ. ಕಾಂಡದಲ್ಲಿ ಗಿಣ್ಣುಗಳಿವೆ. ನಡುಗಿಣ್ಣು ಟೊಳ್ಳು. ತುದಿಯಲ್ಲಿ ತುರಾಯಿ ಆಕಾರದ ಹೂಗೊಂಚಲಿದೆ. ಸಸ್ಯ ಎಳೆಯದಾಗಿದ್ದಾಗ ನೇರವಾಗಿ ನಿಂತಿದ್ದು. ವಯಸ್ಸಾದ ಅನಂತರ ಬಾಗುತ್ತದೆ. ಕೆಲವು ಸಸ್ಯಗಳಲ್ಲಿ ಎಲೆಗಳು ಇರುವುದಿಲ್ಲ, ಇದ್ದರೂ ಬಹು ಚಿಕ್ಕವಾಗಿರುತ್ತವೆ. ಸಸ್ಯದ ತುದಿಯಲ್ಲಿ ಅನೇಕ ಚೂಪು ತುದಿಯ ಸ್ಪೈಕ್ ಹೂಗೊಂಚಲುಗಳಿವೆ. ಅವುಗಳ ಮಧ್ಯೆ ಚಿಕ್ಕದಾಗಿರುವ ಉಪ ಎಲೆಗಳು ಇವೆ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
Online Field guide to Common Saltmarsh Plants of Queensland 
Jepson Manual Treatment
USDA Plants Profile
Washington Burke Museum 
Flora of North America
Photo gallery

ಹುಲ್ಲು
ಸಸ್ಯಗಳು
ಸಿರ್ಗೇ ಮಿಕೈಲೊವಿಚ್ ಐಸನ್ಷ್ಟೇನ್

ಐಸನ್ಷ್ಟೇನ್, ಸಿರ್ಗೇ ಮಿಕೈಲೊವಿಚ್: (22 ಜನವರಿ [O.S. 10 January] 1898 – 11 ಫೆಬ್ರವರಿ 1948)   ರಷ್ಯದ ಪ್ರಖ್ಯಾತ ಚಲನಚಿತ್ರ ತಂತ್ರನಿಪುಣ.

ಬಾಲ್ಯ

ತಂದೆ ಶ್ರೀಮಂತ; ಹಡಗು ನಿರ್ಮಾಪಕ. ಐಸóನ್ಷ್ಟೇನ್ ಸೇಂಟ್ ಪೀಟರ್ಸ್‌ಬರ್ಗ್ನಲ್ಲಿ ಎಂಜಿನಿಯರಿಂಗ್ ಶಿಕ್ಷಣ ಪಡೆಯುತ್ತಿದ್ದಾಗ ತನ್ನ ಸ್ನೇಹಿತರನೇಕರು ಕೆಂಪು ಸೇನೆಗೆ ಸೇರುತ್ತಿದ್ದುದ್ದನ್ನು ಕಂಡು ತಾನೂ ಅದಕ್ಕೆ ಸೇರಿ ಕ್ರಾಂತಿಯಲ್ಲಿ ಭಾಗವಹಿಸಿದ. ಕ್ರಾಂತಿ ಮುಗಿದಮೇಲೆ ಈತನ ಒಲವು ನಾಟಕ ಕಲೆಯತ್ತ ಹರಿಯಿತು. ಆಗ (1920) ಈತ ಅದರಲ್ಲಿ ದೃಶ್ಯ ಚಿತ್ರಕಾರನಾಗಿ ಸೇರಿ ಕೆಲಕಾಲ ಕೆಲಸ ಮಾಡಿದ. ಟ್ರೆಟೈಕೋಫ್ ವಿರಚಿತ ಗ್ಯಾಸ್ ಮಾಸ್ಕ್‌ ನಾಟಕವನ್ನು ರಂಗಭೂಮಿಯ ಮೇಲೆ ತಂದಾಗ ಈತನಿಗೆ ಆ ಕ್ಷೇತ್ರದ ಇತಿಮಿತಿಗಳು ಗೋಚರವಾದುವು.

ಸಾಧನೆಗಳು
ಐಸûನ್ಷ್ಟೇನ್ ಚಲನಚಿತ್ರ ಜಗತ್ತನ್ನು ಪ್ರವೇಶಿಸಿ ಸ್ಟ್ರೈಕ್ ಚಿತ್ರ ದಿಗ್ದರ್ಶಿಸಿದ. 1905ರಲ್ಲಿ ನಡೆದ ದಂಗೆಯೊಂದರ ಆಧಾರದ ಮೇಲೆ ರಚಿತವಾದ ಬ್ಯಾಟಲ್ಷಿಪ್ ಪೊಟೆಮ್ಕಿನ್ ಚಿತ್ರ ಹೊರತಂದಾಗ ಈತನಿಗೆ 26 ವರ್ಷ. ಜೀವನದ ವಾಸ್ತವ ಚಿತ್ರಣವೆಂದು ಇದು ವಿಶ್ವವಿಖ್ಯಾತಿ ಪಡೆಯಿತು. ಅನಂತರ ಬಂದ ಡೆನ್ ಡೇಸ್ ದಟ್ ಷುಕ್ ದಿ ವರ್ಲ್ಡ್ ಮತ್ತು ದಿ ಓಲ್ಡ್‌ ಅಂಡ್ ದಿ ನ್ಯೂ ಚಿತ್ರಗಳೂ ಅವನ ಗೌರವ ಹೆಚ್ಚಿಸಿದುವು. ಅಮೆರಿಕದ ಪ್ಯಾರಾಮೌಂಟ್ ಸಂಸ್ಥೆಯ ಆಹ್ವಾನದ ಮೇಲೆ ಹಾಲಿವುಡ್‍ಗೆ ಬಂದ. ಅಲ್ಲಿ ಈತ ಸೃಷ್ಟಿಸಿದ ಚಿತ್ರಗಳಿಗೆ ಅಮೆರಿಕದಲ್ಲಿ ಮನ್ನಣೆ ದೊರಕಲಿಲ್ಲ. ಮೆಕ್ಸಿಕೋವಿನಲ್ಲಿ 14 ತಿಂಗಳು ಕಳೆದ ಅನಂತರ ಐಸûನ್ಷ್ಟೇನ್ ಸೋವಿಯತ್ ಸರ್ಕಾರದ ಆದೇಶದ ಮೇಲೆ ರಷ್ಯಕ್ಕೆ ವಾಪಸ್ಸಾದ. ಅಲ್ಲಿ ಇವನು ದಿಗ್ದರ್ಶಿಸಿದ್ದ ಅಲೆಕ್ಸಾಂಡರ್ ನೆವೆಸ್ಕಿ (1938) ಚಿತ್ರಕ್ಕೆ ಲೆನಿನ್ ಪ್ರಶಸ್ತಿ ದೊರಕಿತು. 16ನೆಯ ಶತಮಾನದಲ್ಲಿದ್ದ ರಷ್ಯದ ಚಕ್ರವರ್ತಿಯಾಗಿದ್ದ ನಾಲ್ಕನೆಯ ಜಾರನ ಜೀವನ ಕಥೆಯೇ ಇವನ ಮುಂದಿನ ಚಿತ್ರವಾದ ಐವಾನ್ ದಿ ಟೆರಿಬಲ್ನ ವಸ್ತು. ಮೂರು ಭಾಗಗಳಲ್ಲಿ ಹಬ್ಬಿದ ಈ ಚಿತ್ರ ಸೋವಿಯತ್ ಕಮ್ಯೂನಿಸಂ ತತ್ತ್ವಕ್ಕೆ ವಿರುದ್ಧವಾದದ್ದೆಂದು ಅಲ್ಲಿನ ಸರ್ಕಾರ ಇದರ 2ನೆಯ ಭಾಗದ ಮೇಲೆ ಹಾಕಿದ ನಿಷೇಧ 1938ರ ವರೆಗೂ ಮುಂದುವರಿಯಿತು.

ನಿಧನ
ಐಸನ್ಷ್ಟೇನ್ 1948ರಲ್ಲಿ ಮಾಸ್ಕೋವಿನಲ್ಲಿ ನಿಧನನಾದ.
ಕ್ಲಿಷ್ಟವೂ ಸಂಕೀರ್ಣವೂ ಆದ ಜೀವನ ವ್ಯಾಪಾರಗಳನ್ನು ವಾಸ್ತವತೆಯ ಕಣ್ಣಿಂದ ಕಂಡು ಅವುಗಳನ್ನು ನಿರೂಪಿಸಲು ಪ್ರತಿಮಾ ವಿಧಾನವನ್ನಳವಡಿಸಿದ ಪ್ರಪಥಮನೆಂದು ಐಸನ್ಷ್ಟೇನ್ ಖ್ಯಾತನಾಗಿದ್ದಾನೆ.

ಬಾಹ್ಯ ಸಂಪರ್ಕಗಳು

Discussion with Stalin regarding Ivan the Terrible
Eisenstein on Google video
Sergei Eisenstein Is Dead In Moscow; New York Times

 Sergei Eisenstein and the Haitian Revolution by Charles Forsdick and Christian Hogsbjerg, History Workshop Journal, 78 (2014).

ಚಲನಚಿತ್ರ ನಿರ್ದೇಶಕ
ಸೋವಿಯಟ್ ಒಕ್ಕೂಟ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಐಸೊನಿಯಾಜಿಡ್

ಐಸೊನಿಯಾಜಿಡ್ ಮತ್ತು ಇಪ್ರೊನಿಯಾಜಿಡ್: ಕ್ಷಯ ರೋಗಾಣುಗಳ ನಾಶಕ್ಕೆ ನಿಯೋಜಿತವಾದ ಮದ್ದುಗಳು. ಇತರ ರೋಗಾಣುಗಳ ವಿರುದ್ಧ ಅವು ಕೆಲಸ ಮಾಡುವುದಿಲ್ಲ. ಮಾನವರಲ್ಲಿ ಕ್ಷಯರೋಗ ಚಿಕಿತ್ಸೆಗೆ ಇಪ್ರೊನಿಯಾಜಿûಡಿನ ಬಳಕೆ ಈಗ ಇಲ್ಲ. ಅದರ ದೀರ್ಘ ಉಪಯೋಗದಿಂದ ನಂಜುದೋಷ ಉಂಟಾಗುವುದೇ ಇದರ ಕಾರಣ. ಮಾನೊ ಅಮೀನ್ ಆಕ್ಸಿಡೇಸ್ ಎಂಬ ಕಿಣ್ವವನ್ನು ಇದು ನಿಷ್ಕ್ರಿಯಗೊಳಿಸುವುದರಿಂದ ಹೀಗಾಗಬಹುದೆಂದು ತರ್ಕಿಸಲಾಗಿದೆ. 
ಆದರೆ ಐಸೊನಿಯಾಜಿûಡಿಗೆ ಈ ದುರ್ಗುಣವಿಲ್ಲ. ಆದ್ದರಿಂದ ಅದು ಮಾತ್ರ ಕ್ಷಯರೋಗ ಚಿಕಿತ್ಸೆಯಲ್ಲಿ ಉಪಯೋಗವಾಗುತ್ತಿದೆ. ಸಾಮಾನ್ಯವಾಗಿ ಪ್ಯಾರಾಅಮೈನೋ ಸ್ಯಾಲಿನಿಕಾಮ್ಲ ಮತ್ತು ಸ್ಟ್ರೆಪ್ಟೊಮೈಸಿನುಗಳೊಂದಿಗೆ ಐಸೊನಿಯಾಜಿಡನ್ನು ಕೂಡಿಸಿ ಪ್ರಯೋಗಿಸುವುದು ಪದ್ಧತಿ. ಖಿನ್ನತೆ, ವಿಷಣ್ಣತೆ, ಅಕಾರಣ ಭಯ ಮೊದಲಾದ ಮನೋವಿಕಾರಗಳಿಗೆ ತುತ್ತಾದ ರೋಗಿಗಳನ್ನು ಉಪಚರಿಸಲು, ಉತ್ತೇಜಕವಾಗಿ ಇಪ್ರೊನಿಯಾಜಿಡನ್ನು ಪ್ರಯೋಗಿಸುವುದು ಇತ್ತೀಚೆಗೆ ರೂಢಿಯಾಗಿದೆ.
ಬಿ ವರ್ಗದ ಜೀವಾತುಗಳಲ್ಲಿ ಒಂದಾದ ನಿಕೋಟಿನ್ ಅಮೈಡು ಕ್ಷಯರೋಗಾಣುವಿನ ಉತ್ಪತ್ತಿ ಮತ್ತು ಬೆಳೆವಣಿಗೆಯನ್ನು ಪರಿಣಾಮಕಾರಿಯಾಗಿ ತಡೆಯಬಲ್ಲದು ಎಂಬ ಮಹತ್ತ್ವದ ಶೋಧವಾದದ್ದು 1944ರಲ್ಲಿ. ರಚನೆಯಲ್ಲಿ ನಿಕೊಟಿನ್ ಅಮೈಡನ್ನು ಹೋಲುವ ಇತರ ಸಂಯುಕ್ತಗಳಿಗೂ ಇಂಥ ರೋಗನಿರೋಧಕ ಗುಣವಿರಬಹುದು ಎಂಬ ಭಾವನೆಯಿಂದ ಪ್ರೇರಿತರಾದ ಸಂಶೋಧಕರು ಸದೃಶ ರಾಸಾಯನಿಕಗಳ ಶೋಧದಲ್ಲಿ ತೊಡಗಿದರು. ಈ ಯತ್ನದ ಫಲವಾಗಿ ಐಸೊನಿಯಾಜಿಡ್ (ಐಸೊನಿಕೋಟಿನ್ ಆಮ್ಲದ ಹೈಡ್ರಜೈಡ್) ಮತ್ತು ಇಪ್ರೊನಿಯಾಜಿಡ್ (ಅದರ ಐಸೊಪ್ರೊಪೈಲ್ ಎಸ್ಟರ್) ರೂಪುಗೊಂಡವು. ಇವನ್ನು ಕ್ಷಯ ರೋಗಾಣುಗಳ ವಿರುದ್ಧ ಉಪಯೋಗಿಸಿದಾಗ ಫಲಿತಾಂಶ ತೃಪ್ತಿಕರವಾಗಿತ್ತು.

ಬಾಹ್ಯ ಸಂಪರ್ಕಗಳು
Core Curriculum on Tuberculosis (2000) Division of Tuberculosis Elimination, Centers for Disease Control and Prevention
See Chapter 6, Treatment of LTBI Regimens - Isoniazid::See Chapter 7 - Treatment of TB Disease Monitoring - Adverse Reactions to First-line TB Drugs - Isoniazid::See Table 5 First-Line Anti-TB Medications
Isoniazid Overdose: Recognition and Management  American Family Physician 1998 Feb 15

ಔಷಧ
ಔಷಧೀಯ ರಸಾಯನಶಾಸ್ತ್ರ
ಐಸೊಪ್ರೊಪೈಲ್ ಈಥರ್

ಐಸೊಪ್ರೊಪೈಲ್ ಈಥರ್: ಕರ್ಪುರದ ವಾಸನೆಯಿರುವ ಬಣ್ಣವಿಲ್ಲದ ದ್ರವವಸ್ತು. ಅಣುಸೂತ್ರ ರಚನಾಸೂತ್ರ C=6 | H=14 | O=1.  200 ಸೆಂ. ಉಷ್ಣತೆಯಲ್ಲಿ ಇದರ ಸಾಂದ್ರತೆ 0.725. ಕುದಿಯುವ ಬಿಂದು 67.50 ಸೆಂ. ನೀರಿನಲ್ಲಿ ಅದ್ರಾವ್ಯ. ಅನೇಕ ಆಗಾರ್ಯ್‌ನಿಕ್ ಲೀನಕಾರಿಗಳೊಡನೆ ಬೆರೆಯುತ್ತದೆ. ಐಸೊಪ್ರೊಪೈಲ್ ಆಲ್ಕೊಹಾಲಿನ ತಯಾರಿಕೆಯಲ್ಲಿ ಉಪವಸ್ತುವಾಗಿ ದೊರೆಯುವುದು. ಈ ಆಲ್ಕೊಹಾಲನ್ನು ಪ್ರಬಲ ಸಲ್ಫ್ಯೂರಿಕ್ ಆಮ್ಲದೊಂದಿಗೆ ಕಾಯಿಸಿ ಐಸೊಪ್ರೊಪೈಲ್ ಈಥರನ್ನು ಪಡೆಯಬಹುದು. ದೀರ್ಘಾವಧಿ ಕೂಡಿಟ್ಟಾಗ ಈಥೈಲ್ ಈಥರಿನಂತೆ ಇದೂ ಪರಾಕ್ಸೈಡುಗಳನ್ನು ಕೊಡುವುದು. ಕೀಲೆಣ್ಣೆಗಳಲ್ಲಿರುವ ಮೇಣಗಳನ್ನು ಲೀನಮಾಡಿಕೊಂಡು ನಿವಾರಿಸಲು ಇದು ಸಹಾಯಕವಾಗಿದೆ. ಕೊಬ್ಬು ಮತ್ತು ತೈಲಗಳ ಶುದ್ಧೀಕರಣದಲ್ಲೂ ಇದರ ಉಪಯೋಗ ಇದೆ.

ಬಾಹ್ಯ ಸಂಪರ್ಕಗಳು

ರಾಸಾಯನಿಕ ಸಂಯುಕ್ತಗಳು
ರಸಾಯನಶಾಸ್ತ್ರ
ಕರ್ಕ

ಕರ್ಕಅಥವಾ ಕಕ್ಕ2 : ಕರ್ನಾಟಕವನ್ನು ಆಳಿದ ರಾಷ್ಟ್ರಕೂಟ ರಾಜ್ಯರಲ್ಲಿ ಕೊನೆಯವ.ರಾಷ್ಟ್ರಕೂಟ ದೊರೆಯಾದ ನಾಲ್ಕನೆಯ ಗೋವಿಂದನಿಗೆ (930-934/35) ಮೂರನೆಯ ಕೃಷ್ಣ (939-66), ಕೊಟ್ಟಿಗ (967-72) ಮತ್ತು ನಿರುಪಮ ಎಂಬ ಮೂವರು ಮಕ್ಕಳಿದ್ದರು. ಕಕ್ಕ ನಿರುಪಮನ ಮಗ. ಮೂರನೆಯ ಕೃಷ್ಣ ಮಕ್ಕಳಿಲ್ಲದೆ ತೀರಿಕೊಂಡಾಗ ಅವನ ತಮ್ಮ ಕೊಟ್ಟಿಗ ಸಿಂಹಾಸನವನ್ನೇರಿದ. ಆ ವೇಳೆಗಾಗಲೇ ಕೊಟ್ಟಿಗನಿಗೆ ಮುಪ್ಪಡರಿತ್ತಾದ್ದರಿಂದ ಆತ ಬಹುಕಾಲ ಆಳಲಿಲ್ಲ. ಆತನ ಅನಂತರ ಆಳಿದವನೇ ಕಕ್ಕ.

ರಾಜ್ಯಭಾರ
ಕೊಟ್ಟಿಗನ ಕಾಲದಲ್ಲೇ ರಾಷ್ಟ್ರಕೂಟರ ಅವನತಿ ತುತ್ತತುದಿ ಮುಟ್ಟುವುದರಲ್ಲಿತ್ತು. ಆತ ಮೊದಲೇ ಅಸಮರ್ಥ, ಜೊತೆಗೆ ಮುದುಕ. ಆದ್ದರಿಂದ ತನ್ನ ರಾಜ್ಯವನ್ನು ರಕ್ಷಿಸಲಾರದೆ ಹೋದ. ಹಳೆಯ ವೈರ ಸಾಧಿಸುತ್ತಿದ್ದ ಪರಮಾರ ದೊರೆ ಶಿಯಕ ಆತನ ಮೇಲೆ ದಂಡೆತ್ತಿ ಬಂದು ರಾಜಧಾನಿಯನ್ನು ಹಿಡಿದುಕೊಂಡು ಕೊಳ್ಳೆಹೊಡೆದ. ಕೊಟ್ಟಿಗ ಎದೆಯೊಡೆದು ಸತ್ತ. ಇಂಥ ಸಮಯದಲ್ಲಿ ಅಧಿಕಾರಕ್ಕೆ ಬಂದ ಕಕ್ಕನಾದರೂ ದಕ್ಷನಾಗಿದ್ದಿದ್ದರೆ ಪರಿಸ್ಥಿತಿ ಸುಧಾರಿಸುತ್ತಿತ್ತು. ಆದರೆ ಇವನಿಗೂ ಆಡಳಿತ ಗೊತ್ತಿರಲಿಲ್ಲ. ಈತ ದುಷ್ಟ ಮಂತ್ರಿಗಳಿಬ್ಬರ ಕೈಗೊಂಬೆಯಾಗಿದ್ದ. ಈ ದೌರ್ಬಲ್ಯದಿಂದಾಗಿ ಇವನ ಸಾಮಂತರಾಜರಲ್ಲಿ ದುರಾಸೆ ಬೆಳೆಯಿತು. ಪಟ್ಟಕ್ಕೆ ಬಂದ ಹದಿನೆಂಟೇ ತಿಂಗಳಲ್ಲಿ ಕಕ್ಕ ರಾಜ್ಯ ಕಳೆದುಕೊಂಡ.

ದುಸ್ಥಿತಿ
ರಾಷ್ಟ್ರಕೂಟ ಸಾಮ್ರಾಜ್ಯದ ದುಃಸ್ಥಿತಿಯ ದುರುಪಯೋಗಪಡಿಸಿಕೊಳ್ಳುವುದರಲ್ಲಿ ಪ್ರತಿಹಾರ ವಂಶದವರು ಮೊದಲಿಗರಾದರು. ಉತ್ತರ ಭಾರತದ ಹಲಕೆಲವು ಪಾಳೆಯಪಟ್ಟುಗಳೊಡನೆ ಸಂಚು ನಡೆಸಿ ರಾಷ್ಟ್ರಕೂಟ ಸಾಮ್ರಾಜ್ಯಕ್ಕೆ ಮುತ್ತಿಗೆ ಹಾಕಲು ಇವರು ಪ್ರಯತ್ನಿಸಿದರು. ಈ ಪ್ರಯತ್ನದಲ್ಲಿ ಇವರು ಎಷ್ಟರ ಮಟ್ಟಿಗೆ ಜಯಶಾಲಿಗಳಾದರು ಎಂಬುದರ ಬಗ್ಗೆ ಖಚಿತವಾಗಿ ಹೇಳುವುದು ಸಾಧ್ಯವಿಲ್ಲ. 972ರಲ್ಲಿ ಬರೆಯಲಾದ ಕಾರ್ಡದ ಶಾಸನವನ್ನು ನಂಬುವುದಾದರೆ ಈತ ಪ್ರತಿಹಾರರ ದಾಳಿಯನ್ನು ಹಿಮ್ಮೆಟ್ಟಿಸಲು ಸಮರ್ಥನಾದನೆಂದು ಹೇಳಬಹುದು.
ಆದರೂ ಕಕ್ಕನ ರಾಜ್ಯ ಉಳಿಯಲಿಲ್ಲ. ಬಾದಾಮಿಯ ಚಾಳುಕ್ಯ ವಂಶದ ಎರಡನೆಯ ತೈಲಪ ದಂಡೆತ್ತಿ ಬಂದ. ಮೂರನೆಯ ಗೋವಿಂದನಿಂದ ತರದವಾಡಿ ಪ್ರಾಂತ್ಯದಲ್ಲಿ ಮಾಂಡಲಿಕನಾದಾಗಿನಿಂದಲೂ ಆತ ರಾಷ್ಟ್ರಕೂಟರನ್ನು ನಾಶಮಾಡುವ ಹಂಚಿಕೆ ಹೂಡಿದ್ದ. ಬಾದಾಮಿಯ ಚಳುಕ್ಯರ ವಂಶಜನೆಂದು ಭಾವಿಸಿದ್ದ ತೈಲಪನಿಗೆ ತನ್ನ ಹಿರಿಯರಿಂದ ರಾಷ್ಟ್ರಕೂಟರು ಕಿತ್ತುಕೊಂಡಿದ್ದ ಸಾಮ್ರಾಜ್ಯವನ್ನು ಮತ್ತೆ ಸಂಪಾದಿಸಬೇಕೆಂಬ ಆಕಾಂಕ್ಷೆಯಿತ್ತು. ಎರಡನೆಯ ಕಕ್ಕನ ಕಾಲದಲ್ಲಿ ಆತನಿಗೆ ಈ ಅವಕಾಶ ದೊರೆಯಿತು. ಕಕ್ಕನ ವಿರುದ್ಧವಾಗಿ ಎದ್ದ ತೈಲಪನನ್ನು ಅಡಗಿಸುವ ಉದ್ದೇಶದಿಂದ ದಂಡೆತ್ತಿಹೋದ ಕಕ್ಕನಿಗೆ ಸೋಲು ಕಾದಿತ್ತು (973). ಕಕ್ಕನ ಮಂತ್ರಿಗಳು ಕಾಳಗದಲ್ಲಿ ಕೊನೆಗೊಂಡರು. ಕಕ್ಕ ಮಾತ್ರ ಹೇಗೋ ತಲೆ ತಪ್ಪಿಸಿಕೊಂಡು ಹೋಗಿ, ಮೈಸೂರು ರಾಜ್ಯದ ಸೊರಬ ತಾಲ್ಲೂಕಿನಲ್ಲಿ ಒಂದಿಷ್ಟು ನೆಲ ಗಿಟ್ಟಿಸಿಕೊಂಡು ಅಲ್ಲಿ 991ರ ವರೆಗೂ ಆಳ್ವಿಕೆ ನಡೆಸಿದ. ರಾಷ್ಟ್ರಕೂಟ ಸಾಮ್ರಾಜ್ಯವನ್ನು ಮತ್ತೆ ಸಂಪಾದಿಸುವ ಆಸೆಯನ್ನು ಕಕ್ಕ ಕೈಬಿಟ್ಟನಾದರೂ ಮೂರನೆಯ ಕೃಷ್ಣನ ಮಗನಾದ ನಾಲ್ಕನೆಯ ಇಂದ್ರನನ್ನು ಸಿಂಹಾಸನಕ್ಕೆ ತರಲು ಗಂಗವಂಶದ ದೊರೆ ಎರಡನೆಯ ಮಾರಸಿಂಹ ಪ್ರಯತ್ನಪಟ್ಟ. ಆದರೆ ಅದು ಫಲಿಸಲಿಲ್ಲ.

ಬಾಹ್ಯ ಸಂಪರ್ಕಗಳು
 History of Karnataka, Mr. Arthikaje

ರಾಷ್ಟ್ರಕೂಟ ಅರಸರು
ರಾಷ್ಟ್ರಕೂಟ ಸಾಮ್ರಾಜ್ಯ
ಕರ್ನಾಟಕದ ಇತಿಹಾಸ
ಕಕ್ಷಿಗಾರ

ಕಕ್ಷಿಗಾರ : ಪ್ರಾಚೀನ ರೋಮಿನಲ್ಲಿ ವಾಸಿಸುತ್ತಿದ್ದು, ಸ್ವತಂತ್ರನಾದರೂ ರೋಮಿನ ಪ್ರಜೆಯಲ್ಲವೆಂಬ ಕಾರಣದಿಂದ, ರೋಮನ್ ರಕ್ತವಿರುವ ಶ್ರೀಮಂತನ ರಕ್ಷಣೆಯಲ್ಲಿರಬೇಕಾದ ಪ್ರಜೆಯೆಂಬುದು ಇದರ ಸಮಾನ ಇಂಗ್ಲಿಷ್ ಪದವಾದ ಕ್ಲೈಯೆಂಟ್ ಎಂಬುದರ ಹಳೆಯ ಅರ್ಥ. ಇವನೊಬ್ಬ ಆಶ್ರಿತ, ಅವಲಂಬಿ, ತನ್ನ ಸಹಾಯಕ್ಕಾಗಿ ನ್ಯಾಯವಾದಿಯನ್ನು ನೇಮಿಸಿಕೊಳ್ಳುವವನು-ಎಂಬುದು ಕಕ್ಷಿಗಾರ (ಕ್ಲೈಯೆಂಟ್) ಶಬ್ದದ ಇನ್ನೊಂದು ಅರ್ಥ. ಯಾವ ಕಸಬಿನವನನ್ನಾದರೂ ತನ್ನ ಸಹಾಯಕ್ಕಾಗಿ ಇಟ್ಟುಕೊಳ್ಳುವವನು, ಗಿರಾಕಿ, ಗ್ರಾಹಕ-ಎಂಬ ಅರ್ಥದಲ್ಲೂ ಕ್ಲೈಯೆಂಟ್ ಪದವನ್ನು ಬಳಸಲಾಗುತ್ತದೆ.
ಪ್ರತಿಯೊಬ್ಬನೂ ತನ್ನ ದೇಶದ ಕಾನೂನನ್ನು ತಿಳಿದಿರುತ್ತಾನೆ ಎಂಬುದು ನ್ಯಾಯಶಾಸ್ತ್ರದ ಮೂಲತತ್ತ್ವಗಳಲ್ಲಿ ಒಂದು. ಆದರೆ ನ್ಯಾಯಶಾಸ್ತ್ರ ಅಗಾಧ ಸಮುದ್ರ. ಅದನ್ನು ಬಲ್ಲವರು ಬಹಳಿಲ್ಲ. ಬಹಳ ಬಲ್ಲವರಿಲ್ಲ. ಆದುದರಿಂದ ಸಾಮಾನ್ಯರು ಸಂದಿಗ್ಧ ಸಮಯದಲ್ಲಿ ನ್ಯಾಯಶಾಸ್ತ್ರ ಬಲ್ಲವರಲ್ಲಿ ಹೋಗುವುದು ಅನಿವಾರ್ಯ, ತನ್ನ ಸ್ಥಿರ ಚರ ಸ್ವತ್ತುಗಳ ಅಥವಾ ತನ್ನ ಹಕ್ಕುಬಾಧ್ಯತೆಗಳ ಸಂಬಂಧವಾಗಿ ಎದ್ದ ಸಮಸ್ಯೆಗಳನ್ನು ಅವನ ಮುಂದಿಟ್ಟು ಅವಕ್ಕೆ ಕಾನೂನು ರೀತ್ಯಾ ತಕ್ಕ ನಿವಾರಣೆಯನ್ನು ಅಪೇಕ್ಷಿಸುವವನು ಕಕ್ಷಿಗಾರ. ಈ ಅರ್ಥದಲ್ಲೇ ಈ ಲೇಖನವನ್ನು ಬರೆಯಲಾಗಿದೆ.

ನ್ಯಾಯಶಾಸ್ತ್ರದಲ್ಲಿ
ರೋಮಿನಲ್ಲಿ ನ್ಯಾಯಪಂಡಿತರೂ ಕಕ್ಷಿಗಾರನಿಗಾಗಿ ಅಗತ್ಯವಾದ ಕೆಲಸ ಮಾಡುತ್ತಿದ್ದವರೂ ಮಹತ್ತ್ವದ ಸ್ಥಾನ ಗಳಿಸಿದ್ದರು. ಅವರನ್ನು ವೆಟರ್ಸ್‌ ಎಂದು ಕರೆಯಲಾಗುತ್ತಿತ್ತು. ಅವರು ತಮ್ಮ ಕಕ್ಷಿಗಾರನಿಗಾಗಿ ಕಾನೂನು ರೀತ್ಯಾ ಅಗತ್ಯವುಳ್ಳ ದಸ್ತಾವೇಜುಗಳನ್ನು ಬರೆಯುವುದರೊಂದಿಗೆ, ತನ್ನ ಕಕ್ಷಿಗಾರನ ಪರವಾಗಿ ನ್ಯಾಯಾಲಯದ ಮುಂದೆ ವಾದಿಸಲು ವಾಕ್ಚತುರನಿಗೆ ಬೇಕಾದ ಆಧಾರ ಸಾಮಗ್ರಿಗಳನ್ನು ಸಂಗ್ರಹಿಸಿಕೊಡುತ್ತಿದ್ದರು. ಕ್ಲಿಷ್ಟ ಸಮಸ್ಯೆಗಳ ಬಗ್ಗೆ ತಮ್ಮನ್ನು ಕೇಳಲಾದ ಪ್ರಶ್ನೆಗಳನ್ನು ಉತ್ತರಿಸುತ್ತಿದ್ದರು. ಈ ನ್ಯಾಯಪಂಡಿತರು ಹಣದ ಮೋಹಕ್ಕೆ ಸಿಕ್ಕಿ ಕೆಲಸ ಮಾಡುವುದು ಅನೈತಿಕವೆಂದು ಭಾವಿಸಲಾಗಿತ್ತು. ಕಕ್ಷಿಗಾರ ಮತ್ತು ವಕೀಲ-ಇವರ ಸಂಬಂಧ ಇಂದಿಗೂ ಹೆಚ್ಚುಕಡಿಮೆ ಅದೇ ರೀತಿ ನಡೆದು ಬಂದಿದೆ. ಕಕ್ಷಿಗಾರನ ಸಮಸ್ಯೆಗಳನ್ನು ವಿಮರ್ಶಿಸಿ, ಸಂಬಂಧಪಟ್ಟ ನ್ಯಾಯಸೂತ್ರಗಳನ್ನು ಸರಿಯಾಗಿ ತಿಳಿದುಕೊಂಡು ಅವನಿಗೆ ಸೂಕ್ತ ಸಲಹೆ ಕೊಡುವುದು ವಕೀಲನ ಧರ್ಮ. ಅಮೆರಿಕದಲ್ಲಿ ಕಕ್ಷಿಗಾರ ಮತ್ತು ವಕೀಲರ ಸಂಬಂಧ ಇತರ ವ್ಯವಹಾರ ಸಂಬಂಧಗಳಂತೆಯೇ ಬೆಳೆದಿದೆ. ಅಲ್ಲಿ ಒಬ್ಬ ಕಕ್ಷಿಗಾರ ತನ್ನ ಸಮಸ್ಯೆಯ ನಿವೃತ್ತಿಗಾಗಿ ವಕೀಲನ ಬಳಿಗೆ ಬಂದರೆ ಅದನ್ನು ವಕೀಲ ತನ್ನಿಂದಾಗದೆಂದು ಬಿಟ್ಟುಬಿಡಬಹುದು. ಆದರೆ ಇಂಗ್ಲೆಂಡಿನಲ್ಲಿ ತನ್ನ ಬಳಿಗೆ ಬಂದ ಕಕ್ಷಿಗಾರ ನ್ಯಾಯವಾದ ಶುಲ್ಕ ಕೊಟ್ಟಲ್ಲಿ ಅವನ ಮೊಕದ್ದಮೆಯನ್ನು ಬ್ಯಾರಿಸ್ಟರ್ (ಉನ್ನತ ವಕೀಲ) ತೆಗೆದುಕೊಳ್ಳಲೇಬೇಕೆಂದು ಅಲ್ಲಿಯ ನ್ಯಾಯವಾದಿಗಳ ಸಂಘ (ಬಾರ್ ಅಸೋಸಿಯೇಷನ್) ನಿರ್ಣಯಿಸಿದೆ. ಜಸ್ಟಿಸ್ ಸುಂದರಂ ಐಯರ್ ಬರೆದಿರುವ ಪ್ರೊಫೆಷನಲ್ ಎಥಿಕ್ಸ್‌ ಎಂಬ ಪುಸ್ತಕದಲ್ಲಿ ಈ ಅಭಿಪ್ರಾಯವನ್ನೇ ಸಮರ್ಥಿಸಲಾಗಿದೆ. ಯಾರೇ ಆಗಲಿ ಆತ ತಪ್ಪಿತಸ್ಥನೆಂದೇ ವಕೀಲನಿಗೆ ಎನಿಸಿದ್ದರೂ ಕಾನೂನು ರೀತ್ಯಾ ತಪ್ಪಿತಸ್ಥನೆಂದು ರುಜುವಾತಾಗದೆ ಆತ ತಪ್ಪಿತಸ್ಥನೆಂದು ಹೇಳಲಾಗುವುದಿಲ್ಲ. ಅದರ ರುಜುವಾತಿನ ಬಗ್ಗೆ ಕಕ್ಷಿಗಾರ ಕಷ್ಟದಲ್ಲಿರುವಾಗ ವಕೀಲ ನುಣುಚಿಕೊಳ್ಳುವುದು ಸರಿಯಾಗಲಾರದು. ಇದಕ್ಕೆ ವಿರೋಧ ಅಭಿಪ್ರಾಯಗಳೂ ಇವೆ. ಕಕ್ಷಿಗಾರನ ಮೊಕದ್ದಮೆಯನ್ನು ತೆಗೆದುಕೊಂಡ ಬಳಿಕ ಅವನಿಗೆ ತಿಳಿಸದೆ ಅದರಿಂದ ಬಿಟ್ಟು ಹೋಗುವುದು ಸರಿಯಲ್ಲವೆಂದು ಉಚ್ಚ ನ್ಯಾಯಾಲಯ ತೀರ್ಮಾನ ಕೊಟ್ಟಿದೆ.

ಬಾಹ್ಯ ಸಂಪರ್ಕಗಳು
 The Roman Client (Smith's Dictionary, 1875) at  LacusCurtius

ಕಾನೂನು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮೈಹೇಲ್ ಕಗಲ್ನಿಸಿಅನು

ಮೈಹೇಲ್ ಕಗಲ್ನಿಸಿಅನು( ಸೆಪ್ಟೆಂಬರ್ 6, 1817 –ಜುಲೈ 1, 1891) ರುಮೇನಿಯದಲ್ಲಿ ಆಧುನಿಕ ಇತಿಹಾಸ ಲೇಖನವನ್ನು ಆರಂಭಿಸಿದಾತ, ಸಾಹಿತ್ಯ, ರಾಜಕಾರಣ, ಇತಿಹಾಸ ಕ್ಷೇತ್ರಗಳಲ್ಲಿ ಅಪ್ರತಿಮ ದೇಶಪ್ರೇಮವನ್ನು ಮೆರೆದ ಪ್ರತಿಭಾನ್ವಿತ ವ್ಯಕ್ತಿ.

ಬಾಲ್ಯ 
ಇಯಾಸಿ ಎಂಬಲ್ಲಿ ಹುಟ್ಟಿ, ಫ್ರಾನ್ಸಿನ ಲುನೆವಿಲ್ ಮತ್ತು ಬರ್ಲಿನ್ ವಿಶ್ವವಿದ್ಯಾನಿಲಯಗಳಲಿದ್ದುಕೊಂಡು ಪ್ರಥಮವಾಗಿ ರುಮೇನಿಯದ ಚರಿತ್ರೆಯನ್ನು ನಾನಾ ಮೂಲಗಳಿಂದ ಸಂಪಾದಿಸಿ ಬರೆದ; ರುಮೇನಿಯನ್ ಭಾಷೆ ಹಾಗೂ ಸಾಹಿತ್ಯದ ಸಮೀಕ್ಷೆಯನ್ನೂ ನಡೆಸಿದ.

ವೃತ್ತಿ ಜೀವನ
ತನ್ನ ಇಪ್ಪತ್ತಾರನೆಯ ವಯಸ್ಸಿನಲ್ಲಿಯೇ ಮೈಹೇಲಿಯ ಅಕೆಡಮಿಯಲ್ಲಿ ರಾಷ್ಟ್ರ ಚರಿತ್ರೆಯ ಬಗ್ಗೆ ಉಪನ್ಯಾಸ ಮಾಡಿದ. ರುಮೇನಿಯದ ಭಾಗವಾದ ಮಾಲ್ಡೇವಿಯದ ಪ್ರಾಚೀನ ಚರಿತ್ರೆಯನ್ನು ಸಂಪಾದಿಸಿ ಪ್ರಕಟಿಸಿದ. ಇದಲ್ಲದೆ ಅಹೆರ್ೃವ ರೂಮೆನಸ್ಕ ಎಂಬ ಚಾರಿತ್ರಿಕ ಪತ್ರಾಗಾರ ವಿಮರ್ಶಾ ಪತ್ರಿಕೆಯನ್ನೂ ಆರಂಭಿಸಿದ. ಸಾಹಿತ್ಯ ಕ್ಷೇತ್ರದಲ್ಲಿ ಡೇಸಿಯ ಲಿಟರೆರ ಎಂಬ ವಿಮರ್ಶಾಪತ್ರಿಕೆಯನ್ನೂ ಸ್ಥಾಪಿಸಿ, ಸಾಂಪ್ರದಾಯಿಕತೆಯನ್ನು ಬೆಳೆಸಿದ.
ಪ್ರಗತಿಪರ ಸುಧಾರಣೆಯೇ ಈತನ ರಾಜಕೀಯ ಚಟುವಟಿಕೆಯ ಗುರಿ, ಹೀಗಾಗಿ ಸರ್ಕಾರವನ್ನು ಎದುರಿಸಿದುದರಿಂದ 1846ರಲ್ಲಿ ಗಡಿಪಾರಾದ, ಫ್ರಾನ್ಸ್‌ ಸ್ಪೇನ್‍ಗಳಲ್ಲಿ ಸಂಚರಿಸಿ 1848ರಲ್ಲಿ ಹಿಂದಿರುಗಿ, ಮಾಲ್ಡೇವಿಯ-ವಾಲೇಷಿಯ ಪ್ರಾಂತ್ಯಗಳು ಒಂದುಗೂಡಬೇಕೆಂಬ ಪ್ರಚಾರವನ್ನು ಆರಂಭಿಸಿ ಅದಕ್ಕಾಗಿ ಒಂದು ದಿನಪತ್ರಿಕೆಯನ್ನು ಸ್ಥಾಪಿಸಿದ.
ಹನ್ನೊಂದು ವರ್ಷಗಳ ಅವ್ಯಾಹತ ಹೋರಾಟದ ಅನಂತರ 1859ರಲ್ಲಿ ಮಾಲ್ಡೇವಿಯ, ವಾಲೇಷಿಯ ಪ್ರಾಂತ್ಯಗಳು ಒಂದಾದಾಗ ಕಗಲ್ನಿಸಿಅನು ರಾಜಕುಮಾರನ ಆಪ್ತ ಸಲಹೆಗಾರನಾದ. 1863ರಲ್ಲಿ ಪ್ರಧಾನಿಯಾಗಿ ನೇಮಕಗೊಂಡು ಭೂಮಾಲೀಕತ್ವ, ಧಾರ್ಮಿಕ ಆಸ್ತಿಗಳು, ಶಿಕ್ಷಣ, ಆಡಳಿತಗಳಲ್ಲಿ ಸುಧಾರಣೆಗಳನ್ನು ಮಾಡಿದ, ಇದರಿಂದ ಆತ ಪ್ರಬಲ ವಿರೋಧವನ್ನು ಎದುರಿಸಬೇಕಾಯಿತು. ಅದರ ಫಲವಾಗಿ 1865ರಲ್ಲಿ ತನ್ನ ಪದವಿಗೆ ರಾಜೀನಾಮೆಯಿತ್ತ. 1876-80ರ ವರೆಗೆ ವಿದೇಶಾಂಗ ಮಂತ್ರಿಯಾಗಿದ್ದ. 1878ರಲ್ಲಿ ದೇಶದ ಪ್ರತಿನಿಧಿಯಾಗಿ ಬರ್ಲಿನ್ ಕಾಂಗ್ರೆಸ್ನಲ್ಲಿ ಭಾಗವಹಿಸಿ ರುಮೇನಿಯದ ಸ್ವಾತಂತ್ರ್ಯಕ್ಕೆ ಮನ್ನಣೆ ದೊರಕಿಸಿದ.

ನಿಧನ
1891ರಲ್ಲಿ ಪ್ಯಾರಿಸಿನಲ್ಲಿ ನಿಧನನಾದ.

ಬಾಹ್ಯ ಸಂಪರ್ಕಗಳು
 The Mihail Kogălniceanu Memorial House in Iași
 Ion Creangă, Moș Ion Roată, at wikisource
Independența României and Războiul Independenței, at the Internet Movie Database
Frescoes  at the Romanian Athenaeum site

ಇತಿಹಾಸ
ಲೇಖಕರು
ಇತಿಹಾಸ ತಜ್ಞರು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕ್ಯಾಲ್ಸಿಯಂ ಕಾರ್ಬೋನೇಟ್

ಕ್ಯಾಲ್ಸಿಯಂ ಕಾರ್ಬೋನೇಟ್ ಒಂದು ರಾಸಾಯನಿಕ. ಇದರ ಸೂತ್ರ CaCO3. ಇದು ಮೂರು ಮುಖ್ಯ ಅಂಶಗಳು ರೂಪುಗೊಂಡಿದೆ-ಇಂಗಾಲ, ಆಮ್ಲಜನಕ ಮತ್ತು ಕ್ಯಾಲ್ಸಿಯಂ .ಇದು ಬಂಡೆಗಳಲ್ಲಿ ಕಂಡುಬರುವ ಸಾಮಾನ್ಯ ಪದಾರ್ಥ. ಇವು ಮುತ್ತುಗಳು, ಕಲ್ಲಿದ್ದಲು ಚೆಂಡುಗಳು, ಮೊಟ್ಟೆಚಿಪ್ಪುಗಳು, ಸಮುದ್ರ ಜೀವಿಗಳ ಚಿಪ್ಪುಗಳು ಮತ್ತು  ಬಸವನ ಹುಳುವಿನ ಚಿಪ್ಪುಗಳಲ್ಲಿ ಕಂಡು ಬರುವ ಮುಖ್ಯ ಅಂಶವಾಗಿದೆ. ಕ್ಯಾಲ್ಸಿಯಂ ಕಾರ್ಬೋನೇಟ್ ಕೃಷಿಗೆ ಉಪಯೋಗಿಸುವ ಸುಣ್ಣದ ಮುಖ್ಯ ಅಂಗ. ಇದನ್ನು ಸಾಮಾನ್ಯವಾಗಿ ಔಷಧೀಯವಾಗಿ ಕ್ಯಾಲ್ಸಿಯಂ ಪೂರಕ ಅಥವಾ ಒಂದು antacid ಎಂದು ಬಳಸಲಾಗುತ್ತದೆ. ಆದರೆ ಇದರ ಮಿತಿಮೀರಿದ ಬಳಕೆ ಅಪಾಯಕಾರಿ ಆಗಬಹುದು.

ತಯಾರಿಸುವ ರೀತಿ
ಹೆಚ್ಚಾಗಿ ಕ್ಯಾಲ್ಸಿಯಂ ಕಾರ್ಬೋನೇಟ್ ಅನ್ನು ಗಣಿಗಾರಿಕೆ ಮೂಲಕ ತೆಗೆಯಲಾಗುವುದು. ಶುದ್ಧ ಕ್ಯಾಲ್ಸಿಯಂ ಕಾರ್ಬೋನೇಟ್ ಅನ್ನು ( ಉದಾ: ಆಹಾರ ಅಥವಾ ಔಷಧೀಯ ಬಳಕೆಗೆ  )  ಶುದ್ಧ ಗಣಿಯಿಂದ (ಸಾಮಾನ್ಯವಾಗಿ ಅಮೃತಶಿಲೆ ) ತಯಾರಿಸಬಹುದು .
ಪರ್ಯಾಯವಾಗಿ, ಕ್ಯಾಲ್ಸಿಯಂ ಕಾರ್ಬೋನೇಟ್ ಅನ್ನು ಕ್ಯಾಲ್ಸಿಯಂ ಆಕ್ಸೈಡ್‍ನಿಂದ ತಯಾರಿಸಲಾಗುತ್ತದೆ.
ಕ್ಯಾಲ್ಸಿಯಂ ಆಕ್ಸೈಡ್‍ಗೆ ನೀರು ಸೇರಿಸಿದಾಗ ಅದು ಕ್ಯಾಲ್ಷಿಯಂ ಹೈಡ್ರಾಕ್ಸೈಡ್ ಆಗುತ್ತದೆ. ಕಾರ್ಬನ್ ಡೈಆಕ್ಸೈಡ್ ಅನ್ನು ಇದರಲ್ಲಿ ಹಾಯಿಸಿದಾಗ  ಕ್ಯಾಲ್ಸಿಯಂ ಕಾರ್ಬೋನೇಟ್ ರೂಪುಗೊಳ್ಳುತ್ತದೆ.

ಕಂಡು ಬರುವ ಮೂಲಗಳು

ಭೂವೈಜ್ಞಾನಿಕ ಮೂಲಗಳು
ಕ್ಯಾಲ್ಸೈಟ್, ಅರಗೊನೈಟ್ ಮತ್ತು ವ್ಯಾಟರೈಟ್  ಶುದ್ಧ ಕ್ಯಾಲ್ಸಿಯಂ ಕಾರ್ಬೋನೇಟ್ ಖನಿಜಗಳು
ಕೈಗಾರಿಕೆಗಳಲ್ಲಿ ಕ್ಯಾಲ್ಸಿಯಂ ಕಾರ್ಬೋನೇಟ್‍ಗಾಗಿ ಸೀಮೆಸುಣ್ಣ, ಅಮೃತಶಿಲೆ ಮತ್ತು ಸುಣ್ಣಗಲ್ಲು ಉಪಯೋಗಿಸುತ್ತಾರೆ.

ಜೈವಿಕ ಮೂಲಗಳು
ಲೀಲಾ ಭಟ್



ಲೀಲಾ ಭಟ್
ಪುತ್ತೂರಿನ ಸಾಹಿತ್ಯ ವಲಯವನ್ನು ವಿಸ್ತರಿಸಿದ ಹಿರಿಯರಲ್ಲಿ ಪ್ರೊ.ಬಿ.ಲೀಲಾ ಭಟ್ಟರು ಒಬ್ಬರು. ಇವರ ಹುಟ್ಟೂರು ದ.ಕ.ಜಿಲ್ಲೆಯ ಪುತ್ತೂರು, ತಂದೆ ಬೊಳುವಾರು ಶ್ರೀನಿವಾಸ ಭಟ್,  ತಾಯಿ ಜೀನಾ ಬಾಯಿ  ಇವರು ಜಿನಸಿ ವ್ಯಾಪಾರಿಗಳು. ಪ್ರವಾಸ ಕಥನ, ಸಂಶೋದನೆ, ಸಂಪಾದನೆ, ಅನುವಾದ, ಜೀವನಚರಿತ್ರೆ ಹೀಗೆ ಸೃಜನೇತರ ಸಾಹಿತ್ಯ ವಲಯದಲ್ಲಿ ಕೆಲಸ ಮಾಡಿದ ಹಿರಿಯ ವ್ಯಕ್ತಿ. ಇವರ ಮನೆ ಮಾತು ಕೊಂಕಣಿ. ಆದರೆ ತುಳು, ಹಿಂದಿ, ಇಂಗ್ಲಿಷ್ ಭಾಷೆಗಳಲ್ಲಿ ಅವರಿಗೆ ಪರಿಣತಿಯಿತ್ತು. ಉಗ್ರಾಣ ಮಂಗೇಶರಾಯರು, ಶಿವರಾಮ ಕಾರಂತರು, ಬ್ಯೆಂದೂರು ಆನಂದರಾಯರು, ಕಡವ ಶಂಭುಶರ್ಮ ಮುಂತಾದವರು ನಿರ್ಮಿಸಿದ ಪುತ್ತೂರಿನ 'ಸಾಹಿತ್ಯ ರಥ'ವನ್ನು ಮುನ್ನಡೆಸಿದ ಹಿರಿಮೆ ಇವರದು. ಪುತ್ತೂರು ಕರ್ನಾಟಕ ಸಂಘದ ಬೆಂಬಲ, ಬೋಳಂತಕೋಡಿ ಈಶ್ವರ ಭಟ್ಟರ ಒತ್ತಾಸೆ, ಲೀಲಾ ಭಟ್ಟರ ಶ್ರದ್ಧೆಗಳು ಮುಪ್ಪುರಿಗೊಂಡು ಉಗ್ರಾಣ ಮತ್ತು ಎಂ.ಎನ್.ಕಾಮತ್ ಸಂಪುಟಗಳು ಹೊರಬರಲು ಸಾದ್ಯವಾಯಿತು.

ವಿದ್ಯಾಭ್ಯಾಸ
ಪ್ರಾಥಮಿಕ ಮತ್ತು ಪ್ರೌಢಶಿ‍ಕ್ಷಣವನ್ನು ಪುತ್ತೂರಿನಲ್ಲಿಯೇ ಪಡೆದರು ಹಾಗು ಮಂಗಳೂರಿನ ಸೆಂಟ್ ಆಗ್ನೆಸ್ ಕಾಲೇಜಿನಲ್ಲಿ ಬಿ. ಎ., ಬಿ. ಟಿ. ಪದವಿ, ಮದ್ರಾಸು ವಿಶ್ವವಿದ್ಯಾಲಯದಿಂದ ಕನ್ನಡದಲ್ಲಿ ಎಂ. ಎ. ಪದವಿ.ಪದಡೆದಿದ್ದಾರೆ
ಗುರುಗಳು: ಕಡವ ಶಂಭುಶರ್ಮ,  ಮಾರಪ್ಪ ಶೆಟ್ಟಿ ಹಾಗು ಮದ್ರಾಸಿನಲ್ಲಿ ಪ್ರೊ. ಎಂ. ಮರಿಯಪ್ಪ ಭಟ್ಟರು ಮೊದಲಾದವರು.                                                       
ಉದ್ಯೊಗ:ಇವರು ಆರಂಭದಲ್ಲಿ ನಾಲ್ಕು ವರ್ಷ ಪುತ್ತೂರಿನ ಬೋರ್ಡ್ ಹೈಸ್ಕೂಲಿನಲ್ಲಿ ಅಧ್ಯಾಪಕಿಯಾಗಿ ಕೆಲಸ ಮಾಡಿದ ಅನಂತರ ಕನ್ನಡ ಉಪನ್ಯಾಸಕರಾಗಿ ಉಡುಪಿಯ ಎಂ. ಜಿ. ಎಂ. ಕಾಲೇಜಿನಲ್ಲಿ ತಮ್ಮ ಬದುಕಿನ ಸಾರವತ್ತಾದ ಭಾಗವನ್ನು ಕಳೆದರು.

ಕೃತಿಗಳು                                                                                                                                            
ಭೂತನಾಗರ ನಡುವೆ[೧೯೮೧]                                                                                                                         *ಶಕ್ತಿಯ ಶೋಧನೆಯಲ್ಲಿ[೧೯೮೯]
ಉಳ್ಳಾಲ್ತಿ ಅಮ್ಮನವರು ಈ ಮೂರು ಇವರ ಮುಖ್ಯ ಕೃತಿಗಳು                 
ಉಗ್ರಾಣ ಸಂಪುಟ೧[೧೯೮೭]
ಉಗ್ರಾಣ ಸಂಪುಟ೨[೧೯೮೮]
ಎಂ. ಎನ್. ಕಾಮತ್ ಅವರ ೫ ಸಂಪುಟಗಳು ಕ್ರಮವಾಗಿ ೧೯೯೧,೧೯೯೨,೧೯೯೩,೧೯೯೫,೧೯೯೬ರಲ್ಲಿ ಹೊರಬಂದಿದೆ                
ಏಷ್ಯಾದ ಬೆಳಕು[೧೯೯೫]
ಲೀಲಾಕಾರಂತ ನೆನಪಿನ ಸಂಪುಟ[೨೦೦೧]
ಅರ್ಥವಿಸಲಾಗದ ಸಾಯಿಬಾಬಾ[೨೦೦೪]
ಮಾರ್ತಾ ಎಷ್ಟನ್ ಯಕ್ಷಗಾನ ಸಾಹಸಗಾಥೆ[೨೦೦೫] ಇವರ ಇನ್ನಿತರ ಕೃತಿಗಳು

ಉಲ್ಲೇಖ

ಲೇಖಕಿಯರು
ಕನ್ನಡ ಸಾಹಿತ್ಯ
ಕಮಲಾ ಎಂ. ಎಸ್. ಬಾಬು



ಕಮಲಾ ಎಂ. ಎಸ್. ಬಾಬು
ಕಮಲಾ ಇವರು ೨೯-೧೧-೧೯೩೮ರಂದು ಜನಿಸಿದರು. ಅವರ ವಿದ್ಯಾರ್ಹತೆ ಬಿ.ಎಸ್ ಸಿ. [ಆನರ್ಸ್]; ಎಂ.ಎಸ್ ಸಿ. [ಗಣಿತ]ಇವರು ತಮ್ಮ ವಿದ್ಯಾಭ್ಯಾಸವನ್ನು ಮುಗಿಸಿದ ನಂತರ ವಾರ್ತಾ ವಾಚಕಿ ಕನ್ನಡದಲ್ಲಿ ಆಕಾಶವಾಣಿ, ದೆಹಲಿ [೧೯೬೨ ರಿಂದ ೧೯೭೦] ಹಾಗು ಉದ್ಘೋಷಣಿ, ಬೆಂಗಳೂರಿನಲ್ಲಿ ಕಾರ್ಯ ನಿರ್ವಹಿಸುತ್ತಿದ್ದರು[೧೯೭೦ ರಿಂದ ೧೯೯೬]

ಬರೆದು ಪ್ರಸಾರ ಮಾಡಿರುವ ಕಾರ್ಯಕ್ರಮಗಳು
ಹೆಣ್ಣು ಇರುವ ಮನೆಗೆ ಕನ್ನಡಿ ಯಾತಕ್ಕೆ [ಜಾನಪದ ರೂಪಕ]
ತಿರುಮಲಾಂಬಾ - ಸಾಹಿತ್ಯ ಮತ್ತು ಅಧ್ಯಯನ [ವಿಮರ್ಶಾತ್ಮಕ ಕಾರ್ಯಕ್ರಮ]
ಮಳೆ [ಜಾನಪದ ಕಾರ್ಯಕ್ರಮ]
ಶಿಶುಗೀತೆಗಳು [ರೂಪಕ]
ಅಕ್ಷಯಾಂಬರ [ಭಾರತದ ಸೀರೆಗಳ ಬಗ್ಗೆ ೧೩ ಕಾರ್ಯಕ್ರಮಗಳು]
ಜಾನಪದ ರೂಪಕಗಳು : ಕುಂತಿ ಪದಗಳು, ಬಸವನ ಅಷ್ಟಮಿ ಪದಗಳು, ನನ್ನ ದೊಡ್ಡೋರ ಮಗಳಂತ ಕರಿಯೋ ಗಂಡಯ್ಯ, ಸತ್ತವನು ಎದ್ಬಂದಾಗ
ನಮ್ಮ ಬೆಂಗಳೂರು - ಮಾಲಿಕೆಯಲ್ಲಿ ೬ ಕಾರ್ಯಕ್ರಮಗಳು ಇತ್ಯಾದಿ.

ಲೇಖಕಿಯರು
ಮಹಾರಾಷ್ಟ್ರ ಎಕ್ಸ್ಪ್ರೆಸ್

11039/11040 ಮಹಾರಾಷ್ಟ್ರ ಎಕ್ಸ್ಪ್ರೆಸ್ ಭಾರತದಲ್ಲಿ ಗೊಂಡಿಯಾ ಜಂಕ್ಷನ್ ಮತ್ತು ಕೊಲ್ಹಾಪುರ ನಡುವೆ ಓಡುವ ಭಾರತೀಯ ರೈಲ್ವೆಗೆ ಸೇರಿದ ಎಕ್ಸ್ಪ್ರೆಸ್ ರೈಲು ಆಗಿದೆ. ಇದು ಕೊಲ್ಹಾಪುರಕ್ಕೆ ಗೊಂಡಿಯಾ ಜಂಕ್ಷನ್ನಿಂದ ರೈಲು ಸಂಖ್ಯೆ 11040 ಎಂದು ಮತ್ತು ವಿರುಧ್ಧ ದಿಕ್ಕಿನಲ್ಲಿ ರೈಲು ಸಂಖ್ಯೆ 11039 ಆಗಿ ಕಾರ್ಯನಿರ್ವಹಿಸುತ್ತದೆ.
ಈ ರೈಲಿಗೆ ಮಹಾರಾಷ್ಟ್ರ ರಾಜ್ಯದ ಹೆಸರನ್ನು  ಹೆಸರಿಡಲಾಗಿದೆ. ತಮ್ಮ ರಾಜ್ಯಗಳ ಹೆಸರನ್ನು ರೈಲುಗಳಿಗೆ ಇಡುವ ಒಂದು ಸ್ಪರ್ದೆಯಲ್ಲಿ ಉದಾಹರಣೆಗೆ ಕೇರಳ ಎಕ್ಸ್ಪ್ರೆಸ್ ತಮಿಳುನಾಡು ಎಕ್ಸ್ಪ್ರೆಸ್, ಆಂಧ್ರಪ್ರದೇಶ ಎಕ್ಸ್ಪ್ರೆಸ್,  ಈ ರೈಲು ಕೂಡ ಒಂದು ಮತ್ತು ಇದು ರಾಜ್ಯ ಮತ್ತು ರಾಷ್ಟ್ರೀಯ ರಾಜಧಾನಿಗಳು ಸಂಪರ್ಕ ಇಲ್ಲ.

ಬೋಗಿಗಳು 
11039/11040 ಮಹಾರಾಷ್ಟ್ರ ಎಕ್ಸ್ಪ್ರೆಸ್ ಪ್ರಸ್ತುತ 1 ಎಸಿ 2 ಟೈರ್, 1 ಎಸಿ 3 ಟೈರ್, 8 ಸ್ಲೀಪರ್ ಕ್ಲಾಸ್ ಮತ್ತು 5 ಸಾಮಾನ್ಯ ಕಾಯ್ದಿರಿಸದ ಬೋಗಿಗಳನ್ನು ಹೊಂದಿದೆ. ಭಾರತದ  ರೈಲು ಕೂಟಗಳಲ್ಲಿ, ಕೋಚ್ ಸಂಯೋಜನೆ ಬೇಡಿಕೆಯನ್ನು ಅವಲಂಬಿಸಿ ಭಾರತೀಯ ರೈಲ್ವೆ ಇಷ್ಟಾನುಸಾರವಾಗಿ ತಿದ್ದುಪಡಿ ಮಾಡಬಹುದು.

ಸೇವೆಗಳು
11039 ಮಹಾರಾಷ್ಟ್ರ ಎಕ್ಸ್ಪ್ರೆಸ್ 1347ಕೇಯೆಮ್ ನಷ್ಟು ದೂರವನ್ನು 28 ಗಂಟೆ 45 ನಿಮಿಷಗಳಲ್ಲಿ ಚಲಿಸುತ್ತದೆ ಮತ್ತು 11040 ಮಹಾರಾಷ್ಟ್ರ ಎಕ್ಸ್‌ಪ್ರೆಸ್ 28ಗಂಟೆ 25ನಿಮಿಷಗಳನ್ನು ತೆಗೆದುಕೊಳ್ಳುತ್ತದೆ . ಎರಡೂ ದಿಕ್ಕುಗಳಲ್ಲಿ ಅದರ ಸರಾಸರಿ ವೇಗ ಭಾರತೀಯ ರೈಲ್ವೆ ನಿಯಮಾನುಸಾರ 55 ಕಿಮೀ / ಗಂ ಕಡಿಮೆ ಇರುವುದರಿಂದ, ಇದು ಒಂದು ಸೂಪರ್ಫಾಸ್ಟ್ ರೈಲಿನ ಅಧಿಕ ದರ ಹೊಂದಿಲ್ಲ. 
ಇದು ಡೌನಡ್ ಜಂಕ್ಷನ್ ಮತ್ತು ಪುಣೆ ಜಂಕ್ಷನ್ನಲ್ಲಿ ತನ್ನ ಚಲಾವಣೆಯ ಅವಧಿಯಲ್ಲಿ ಎರಡು ಬಾರಿ ದಿಕ್ಕನ್ನು ಬದಲಾಯಿಸುತ್ತದೆ. 
ಈ ರೈಲಿನಲ್ಲಿ ರಳುಗಳಿಗೆ ಜೋಡಿಸಲಾದ ಅಡುಗೆ ಮನೆ ಇರುವುದಿಲ್ಲ, ಆದರೆ ರೈಲಿನಲ್ಲಿ ಊಟ ತಿಂಡಿಯ ಸೇವೆ ಲಭ್ಯವಿದೆ .

ಎಳೆತ 
ಮಾರ್ಗವಾಗಿ ಆಧಾರಿತ ಕೊಲ್ಹಾಪುರಡಾವರೆಗೆ  ತೆಗೆದುಕೊಳ್ಳುತ್ತದೆ ನಂತರ ಭೂಸವಾಲ್ ಜಂಕ್ಷನ್ ತನಕ ಗೊಂಡಿಯಾ ಜಂಕ್ಷನ್ನಿಂದ ರೈಲು ಡಬ್ಲುಡಿಎಮ್ 3ಆ ಮುಂದುವರಿಸುತ್ತದೆ .

ಮಾರ್ಗ ಮತ್ತು ಟೈಮಿಂಗ್
11039 ಮಹಾರಾಷ್ಟ್ರ ಎಕ್ಸ್ಪ್ರೆಸ್ 15:30 ಗಂಟೆಗಲ ಈಸ್ಟ್ ಪ್ರತಿದಿನ ಕೊಲ್ಹಾಪುರ ಬಿಟ್ಟು 20:15 ಗಂಟೆಗಳ ಮರುದಿನ ಈಸ್ಟ್ ಯಲ್ಲಿ ಗೊಂಡಿಯಾ ಜಂಕ್ಷನ್ ತಲುಪುತ್ತದೆ. 11040 ಮಹಾರಾಷ್ಟ್ರ ಎಕ್ಸ್ಪ್ರೆಸ್ 08:20 ಗಂಟೆಗಳ ನಲ್ಲಿ ಪ್ರತಿದಿನ ಗೊಂಡಿಯಾ ಜಂಕ್ಷನ್ ಎಲೆಗಳು ಈಸ್ಟ್ ಮತ್ತು 12:45 ಗಂಟೆಗಳ ಮರುದಿನ ಈಸ್ಟ್ ಯಲ್ಲಿ ಕೊಲ್ಹಾಪುರ ತಲುಪುತ್ತದೆ.

ಉಲ್ಲೇಖಗಳು

ರೈಲುಗಳು
ಆಲನ್ ಕನಿಂಗ್ಹ್ಯಾಂ

ಆಲನ್ ಕನಿಂಗ್ಹ್ಯಾಂ  (7 ಡಿಸೆಂಬರ್ 1784 – 30 ಒಕ್ಟೋಬರ್ 1842) ಸ್ಕಾಟ್ಲಂಡ್‍ನ ಕವಿ.ಲೇಖಕ.

ಬಾಲ್ಯ
ಡಮ್ಫ್ರಿಷೈರಿನ ಡಾಲ್ವಿಂಗ್ಟನ್ನಲ್ಲಿ ಹುಟ್ಟಿದ. ಇವನ ತಂದೆಗೂ ರಾಬರ್ಟ್ ಬರ್ನ್ಸ್ ಕವಿಗೂ ಗೆಳೆತನವಿತ್ತಾದ ಕಾರಣ ಕನಿಂಗ್ಹ್ಯಾಮನಿಗೆ ಬಾಲ್ಯದಲ್ಲಿ ಆ ಕವಿಮಹಾಶಯನ ಪರಿಚಯ ಲಾಭವಾಯಿತು. ಕಲ್ಲುಕೆಲಸ ಮಾಡುತ್ತಿದ್ದ ತನ್ನ ಅಣ್ಣನೊಡನೆ ಈತ ಕೆಲಸ ಕಲಿಯಲು ಸೇರಿದನಾದರೂ ಬಿಡುವು ದೊರೆತಾಗಲೆಲ್ಲ ವ್ಯಾಸಂಗ, ಲಾವಣಿರಚನೆಗಳಲ್ಲಿ ಆಸಕ್ತನಾಗಿರುತ್ತಿದ್ದ.

ಸಾಹಿತ್ಯ ರಚನೆ
ಕ್ರೋಮೆಕ್ ಸಂಪಾದಿಸಿರುವ ರಿಮೇನ್ಸ್‌ ಆಫ್ ನಿತ್ಷೇಡ್ ಅಂಡ್ ಗ್ಯಾಲೊವೆ ಸಾಂಗ್ (1810) ಎಂಬುದರಲ್ಲಿ ಕನಿಂಗ್ಹ್ಯಾಂನ ಕವನಗಳನ್ನು ಕಾಣಬಹುದು. ತನ್ನ ಕವನಗಳಿಂದಾಗಿ ಈತನಿಗೆ ಸ್ಕಾಟ್ ಮತ್ತು ಹಾಗ್‍ರ ಗೆಳೆತನದ ಲಾಭವಾಯಿತು. ಹೀಗಾಗಿ ಈತ ಲಂಡನ್‍ಗೆ ಹೋಗಿ ಅಲ್ಲಿ ಸಂಸತ್ತಿನ ವರದಿಗಾರನಾಗಿಯೂ ಶಿಲ್ಪಿ ಚಾಂಟ್ರೆಯ ಸಹಾಯಕನಾಗಿಯೂ ಕೆಲಸಮಾಡುತ್ತ ತನ್ನ ಸಾಹಿತ್ಯ ಚಟುವಟಿಕೆಗಳನ್ನು ಮುಂದುವರಿಸಿದ. ಈತನ ಪ್ರಸಿದ್ಧ ಕೃತಿಗಳೆಂದರೆ ಟ್ರೆಡಿಷನಲ್ ಟೇಲ್ಸ್‌ ಆಫ್ ದಿ ಇಂಗ್ಲಿಷ್ ಅಂಡ್ ಸ್ಕಾಟಿಷ್ ಪೆಸೆಂಟ್ರಿ (1822), ದಿ ಸಾಂಗ್ಸ್‌ ಆಫ್ ಸ್ಕಾಟ್ಲೆಂಡ್, ಏನ್ಷಂಟ್ ಅಂಡ್ ಮಾಡರ್ನ್ (1825), ಲೈವ್ಸ್‌ ಆಫ್ ದಿ ಮೋಸ್ಟ್‌ ಎಮಿನೆಂಟ್ ಬ್ರಿಟಿಷ್ ಪೇಂಟರ್ಸ್, ಸ್ಕಲ್ಪ್ಟರ್ಸ್‌ ಅಂಡ್ ಆರ್ಕಿಟೆಕ್ಟ್‌್ಸ (1829-33). ಲೈಫ್ ಆಫ್ ಸರ್ ಡೇವಿಡ್ ವಿಲ್ಕಿ (1843). ಈತನ ಪ್ರಸಿದ್ಧ ಕವನ ಎ ವೆಟ್ ಷೀಟ್ ಅಂಡ್ ಎ ಪ್ಲೋಯಿಂಗ್ ಸಿ ಎನ್ನುವುದು ಮೇಲೆ ಹೇಳಿದ ಎರಡನೆಯ ಗ್ರಂಥದಲ್ಲಿ ಸೇರಿದೆ. ಇಷ್ಟಲ್ಲದೆ ಈತ
ರಾಬರ್ಟ್ ಬರ್ನ್ಸನ ಕೃತಿಗಳನ್ನು ಸಂಪಾದಿಸಿದ್ದಾನೆ ಹಾಗೂ ಮೂರು ಕಾದಂಬರಿಗಳನ್ನು ಬರೆದಿದ್ದಾನೆ.

ಬಾಹ್ಯ ಸಂಪರ್ಕಗಳು
 

ಕವಿಗಳು
ಆಂಗ್ಲ ಭಾಷೆಯ ಲೇಖಕರು
ರಾಧಾ ರೀಜೆಂಟ್ ಚೆನೈ

ರಾಧಾ ಪಾರ್ಕ್ ಇನ್ ಎಂದು ಕರೆಯಲ್ಪಡುತ್ತಿದ್ದ ಇದನ್ನು ಮರುನಾಮಕರಣಮಾಡಿ  ರಾಧಾ ರೀಜೆಂಟ್ ಚೆನೈ, ಎಂದು ಕರೆಯಲಾಗುತ್ತಿದೆ ಇದು ಭಾರತಡಾ ಚೆನ್ನೈ ನಾ ಅರುಂಬಕ್ಕಂ ನಲ್ಲಿ ಇದ್ದು, ಇದು ಒಂದು ನಾಲ್ಕು ಸ್ಟಾರ್ ಹೋಟೆಲ್ ಆಗಿದೆ. ಈ ಹೋಟೆಲ್ ಭಾರತದಲ್ಲಿನಾ ಸರೋವರ ಹೊಟೇಲ್ ಹಾಗೂ ರೆಸಾರ್ಟ್ಗಳ ಎರಡನೇ ಹೋಟೆಲ್ ಆಗಿದೆ ಮತ್ತು ಚೆನೈನಾ ಒಳ ವರ್ತುಲ ರಸ್ತೆಯಲ್ಲಿ ತೆರೆಯಲಆದ ತಾರಾ ಹೋಟೆಲ್ಗಳ ಪೈಕಿ ಮೊದಲನೆಯದಾಗಿದೆ. 2001ರಲ್ಲಿ ಹೋಟೆಲ್ ಚೆನ್ನೈ ನಾ ಮೊದಲ ಪಬ್ ಜಾಫ್ರಿಯನ್ನು ಸಹ ಶುರು ಮಾಡಿತು.

ಹೋಟೆಲ್
1997 ರಲ್ಲಿ ಪ್ರಾರಂಭವಾಯಿತು, ಹೋಟೆಲ್ 62 ಉನ್ನತ ಕೊಠಡಿಗಳು, 23 ಕಾರ್ಯನಿರ್ವಾಹಕ ಕೊಠಡಿ, ಮತ್ತು 6 ಕೋಣೆಗಳು ಸೇರಿದಂತೆ ಒಟ್ಟು 91 ಕೊಠಡಿಗಳನ್ನು ಹೊಂದಿದೆ. ಹೋಟೆಲ್ ರೆಸ್ಟೋರೆಂಟ್ ಲಾಬಿ ಕೆಫೆ, (1997 ರಲ್ಲಿ ಪಾರ್ಕ್ನಲ್ಲಿ ಮೂಲತಃ ಕೆಫೆ ಎಂದು) ಬಹು ತಿನಿಸು ರೆಸ್ಟೋರೆಂಟ್, ಓರಿಯಂಟ್ ಬ್ಲಾಸಮ್ 2004 ರಲ್ಲಿ ಪ್ರಾರಂಭಿಸಿ ಪೌರಸ್ತ್ಯ ಭಕ್ಷ್ಯಗಳನ್ನು ರೆಸ್ಟೋರೆಂಟ್, ಜೆಫ್ರಿ ಪಬ್, ಸೇರಿವೆ  ಮತ್ತು ಔರಾ ಲೌಂಜ್ ಬಾರ್, 2004  ಪಾರ್ಕ್ನಲ್ಲಿ ತನ್ನ ಹಿಂದಿನ ಪ್ರತಿರೂಪವಾದ ಪಬ್ ಬದಲಿಗೆ ಸೇರಿಸಿದೆ, . 6,500 ಚದರ ಅಡಿ ಒಟ್ಟು ಜಾಗವನ್ನು ಆರು ಔತಣಕೂಟ ಮಂದಿರಗಳಿವೆ. 2013 ರಲ್ಲಿ ಪರಿಚಯಿಸಿದೆ ಹೋಟೆಲ್ 3,000 ಅತಿಥಿಗಳು ಅವಕಾಶ ಇದು 20,000 ಚದರ ಅಡಿ, ವಿಲ್ಲೆ, ಒಂದುಹುಲ್ಲುತೋಟದ ಔತಣಕೂಟವಿದೆ .
ಆಂತರಿಕ ಕೊಠಡಿಗಳ ದಿ ಓರಿಯಂಟ್ ಬ್ಲಾಸಮ್ 1997 ರಲ್ಲಿ ಮತ್ತು 2004 ರಲ್ಲಿ ರಮಣನ್ ಜೆ ವಿನ್ಯಾಸಗೊಳಿಸಿದ್ದರು ಮುಂಬಯಿ ಮೂಲದ ಪ್ರಕಾಶ್ ಮಂಕರ್ & ಅಸೋಸಿಯೇಟ್ಸ್ ವಿನ್ಯಾಸಗೊಳಿಸಿದರು.
ಹೋಟೆಲ್ ಡೆವಲಪರ್ ರಾಧಾ ರೀಜೆಂಟ್ ಹೋಟೆಲ್ ಸಹ ಬೆಂಗಳೂರಿನಲ್ಲಿ ಎರಡು ಮೂರು ತಾರಾ ಹೋಟೆಲ್ಗಳೂ ತೆರೆದಿದ್ದೀರಿ; ವೈಟ್‌ಫೀಲ್ಡ್ ನಲ್ಲಿರುವ ಱಧಃಒಮೆತೆಲ್  , 2005 ರಲ್ಲಿ ಬೆಂಗಳೂರಿನಲ್ಲಿ ಮತ್ತು ರಾಧಾ ರೀಜೆಂಟ್ ಹೋಟೆಲ್ 2008 ರಲ್ಲಿ ಎಲೆಕ್ಟ್ರಾನಿಕ್ ಸಿಟಿ ಬೆಂಗಳೂರು, ಇವು ಸರೋವರ ಹೊಟೇಲ್ ಹಾಗೂ ರೆಸಾರ್ಟ್ಗಳು  [10] ಬ್ರ್ಯಾಂಡ್ ಹೋಟೆಲ್ಗಳ ಆಸ್ತಿಯಾಗಿದ್ದು ರಾಧಾ ಹೊಂಟೆಲ್ ಒಂದು ಪ್ರಥಮ ಹೊಂಟೆಲ್ ಆಗಿದೆ.

ಪ್ರಶಸ್ತಿಗಳು
2004 ರಲ್ಲಿ ವರ್ಷದ ಸರೋವರ್ ಪಾರ್ಕ್ ಪ್ಲಾಜಾ ಹೋಟೆಲ್, ನೀಡಿದವರು ಸರೋವರ ಹೊಟೇಲ್ ಹಾಗೂ ರೆಸಾರ್ಟ್ಗಳು.

ಉಲ್ಲೇಖಗಳು

ಹೊಟೇಲ್
ಮಾಸ್ಟರ್ ಪೀಸ್

ಯಶ್‌ ಹಾಗೂ ಶಾನ್ವಿ ಶ್ರೀವಾಸ್ತವ ಅಭಿನಯದ 'ಮಾಸ್ಟರ್ ಪೀಸ್' ಚಿತ್ರ  2015 ಡಿಸೆಂಬರ್ 25ರಂದು ತೆರೆ ಕಂಡಿದೆ.  ವಿಜಯ್ ಈ ಚಿತ್ರದ ನಿರ್ಮಾಪಕರು. ಮಂಜು ಮಾಂಡವ್ಯ‌ ನಿರ್ದೇಶಕರು. ಈ ಚಿತ್ರಕ್ಕೆ ವಿ.ಹರಿಕೃಷ್ಣ ಸಂಗೀತ ನೀಡಿ¨ªಾರೆ. ಚಿತ್ರದ ಇತರ ತಾರಾಬಳಗದಲ್ಲಿ ಸುಹಾಸಿನಿ, ಚಿಕ್ಕಣ್ಣ ಮುಂತಾದವರು ನಟಿಸಿದ್ದಾರೆ.
ಮೂಲತಃ ಪ್ರತಿಭಾನ್ವಿತ ಸಂಭಾಷಣೆಕಾರರಾಗಿರುವ ಮಂಜು ಮಾಂಡವ್ಯ ಮೊದಲ ಬಾರಿಗೆ ನಿರ್ದೇಶಕನಾಗಿ ಬಡ್ತಿ ಪಡೆ ಯುತ್ತಿದ್ದಾರೆ. ಇವರ ಮೊದಲ ಯತ್ನಕ್ಕೆ ಹೊಂಬಾಳೆ ಕ್ರಿಯೇಷನ್ ಹಸ್ತಚಾಚಿದೆ. ಮಂಜುಮಾಂಡವ್ಯ ಅವರ ನಿರ್ದೇಶ ನದಲ್ಲಿ ಹೊಂಬಾಳೆ ಕ್ರಿಯೇಷನ್ ಮಾಲೀಕರಾದ ವಿಜಯ್ ಕಿರಾಗಂದೂರು ಚಿತ್ರ ನಿರ್ಮಿಸುತ್ತಿದ್ದಾರೆ.

ಕಥೆ

ನಟಿಸಿರುವವರು
 ಯಶ್‌
 ಶಾನ್ವಿ ಶ್ರೀವಾಸ್ತವ
ಸುಹಾಸಿನಿ
ಚಿಕ್ಕಣ್ಣ

ಹಾಡುಗಳು

ಉಲ್ಲೇಖಗಳು

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೫ ಕನ್ನಡಚಿತ್ರಗಳು
ವಿಕೇಂದ್ರೀಕರಣ



ಅರ್ಥ: 
ಕೇಂದ್ರೀಕರಣದಿಂದ ಕೆಲವೇ ಮಂದಿ ಅಧಿಕಾರ ನಿರ್ವಹಿಸುವ ಬದಲು ಅಧೀನ ಸಿಬ್ಬಂಧಿಗಳೆಲ್ಲರೂ ನಿರ್ವಹಿಸುವುದಕ್ಕೆ ವಿಕೇಂದ್ರೀಕರಣ ಎನ್ನುವರು.

ವ್ಯಾಖ್ಯೆ:  
ಲೂಯಿಸ್ ಅಲೆನ್ ರವರ ಪ್ರಕಾರ "ವಿಕೇಂದ್ರೀಕರಣವೆಂದರೆ ಕೇಂದ್ರೀಯವಾಗಿ ತೆಗೆದುಕೊಳ್ಳಬಹುದಾದ ನಿರ್ಧಾರಗಳನ್ನು ಹೊರತುಪಡಿಸಿ,ನಿರ್ಧಾರ ತೆಗೆದುಕೊಳ್ಳುವ ಅಧಿಕಾರವನ್ನು ಕೆಳಹಂತದ ಎಲ್ಲಾ ವರ್ಗದವರಿಗೂ ನೀಡುವ ವ್ಯವಸ್ಥಿತ ಪ್ರಯತ್ನವಾಗಿದೆ.

ವಿಕೇಂದ್ರೀಕರಣದ ಪ್ರಾಮುಖ್ಯತೆಗಳು:

೧.ಶೀಘ್ರ ನಿರ್ಧಾರ ಸಾಧ್ಯ: 
ವ್ಯವಸ್ಥಾಪಕರು ತಮ್ಮ ನಿಗದಿತ ಕಾರ್ಯಗಳಲ್ಲಿ ನಿರ್ಧಾರ ತೆಗೆದುಕೊಳ್ಳಲು ಸ್ವತಂತ್ರರಾಗಿರುತ್ತಾರೆ.

೨.ಪ್ರಜಾಪ್ರಭುತ್ವ ವ್ಯವಸ್ಥೆ: 
ಇದು ಅಧಿಕಾರ & ಜವಬ್ದಾರಿಗಳನ್ನು ವ್ಯವಸ್ಥಾಪಕರಿಗೆ ಹಂಚಿಕೆ ಮಾಡುತ್ತದೆ.ಇದರಿಂದ ಅಧಿಕಾರ ಕೇಂದ್ರೀಕರಣ ನಿಲ್ಲುವುದು &ಆಡಳಿತದಲ್ಲಿ ಪ್ರಜಾಪ್ರಭುತ್ವದ ವ್ಯವಸ್ಥೆಯಾಗುವುದು.

೩.ಮೇಲಾಧಿಕಾರಿಗಳ ಕೆಲಸದ ಹೊರೆ ಕಡಿಮೆ: 
ನಿರ್ಧಾರ ತೆಗೆದುಕೊಳ್ಳುವ ಅಧಿಕಾರ ಕೆಳಹಂತದವರೆಗೂ ಹಂಚಿಕೆಯಾಗುವುದರಿಂದ ಮೇಲಾಧಿಕಾರಿಗಳ ಕಾರ್ಯದ ಒತ್ತಡ ಕಡಿಮೆಯಾಗುತ್ತದೆ.

೪.ನೌಕರರಿಗೆ ಉತ್ತೇಜನ: 
ನೌಕರರು ತಮ್ಮ ಕಾರ್ಯದಲ್ಲಿ ಸಂಪೂರ್ಣವಾಗಿ ತೊಡಗಿಸಿಕೊಳ್ಳುವುದರಿಂದ ಅವರಿಗೆ ಕರ್ತವ್ಯದಲ್ಲಿ ತೃಪ್ತಿ ದೊರಕುತ್ತದೆ.

೫.ಬೆಳವಣಿಗೆಗೆ ಸಹಕಾರಿ: 
ಇದು ನೌಕರರಲ್ಲಿ ಸ್ಪರ್ಧಾ ಮನೋಭಾವ ಬೆಳೆಸುತ್ತದೆ.

೬.ನಿರ್ವಾಹಕ ವಿಕಸನ:  
ಸರಿಯಾದ ಸಮಯಕ್ಕೆ,ಅಧೀನ ಸಿಬ್ಬಂಧಿ ಸರಿಯಾದ ನಿರ್ಧಾರ ತೆಗೆದುಕೊಳ್ಳಲು ಅವಕಾಶ ನೀಡುತ್ತದೆ.

ಆಡಳಿತ ವಿಭಾಗಗಳು
ರಥಾವರ

@ ಕನ್ನಡ ಚಲನಚಿತ್ರ ರಥಾವರ@
ಚಿತ್ರ: ರಥಾವರ
ನಿರ್ಮಾಣ: ಧರ್ಮಶ್ರೀ ಮಂಜುನಾಥ
ಕಥೆ-ಚಿತ್ರಕಥೆ-ನಿರ್ದೇಶನ:ಚಂದ್ರಕಾಂತ ಬಂಡಿಯಪ್ಪ
ಛಾಯಗ್ರಹಣ;ಭುವನ್ ಗೌಡ
ಸಂಗೀತ: ಧರ್ಮಾವೀಶ್
ಸಂಕಲನ: ಶ್ರೀಕಾಂತ್
ತಾರಾಗಣ: ಶ್ರೀ ಮುರುಳಿ, ರಚಿತಾರಾಮ್, ರವಿಶಂಕರ್, ಸೌರವ್ ಲೋಕಿ, ಉದಯ, ಚರಣ್ ರಾಜ್, ಚಿತ್ರ, ಸಾಧುಕೊಕೀಲ, ಚಿಕ್ಕಣ್ಣ ಮತ್ತು ಇತರರು.
ಬಿಡುಗಡೆ ದಿನಾಂಕ: ಡಿಸೆಂಬರ್, ೦೪

ಸಂಕ್ಷಿಪ್ತ ವಿವರಣೆ--
ಎಮ್.ಎಲ್.ಎ ಮಣಿಕಂಠನ(ರವಿಶಂಕರ್) ಮೆಚ್ಚಿನ ಆಪ್ತ ರಥ(ಶ್ರೀ ಮುರುಳಿ) ನಿ‍‍‍ಷ್ಠೆಯಿಂದ ಮಣೀಕಂಠನಿಗೋಸ್ಕರ ಬದುಕುತಿರುತ್ತಾನೆ. ಅವನು ಎನೇ ಹೇಳಿದರೂ ಸರಿಯೋ ತಪ್ಪೋ ಎಂದು ಗೊಡವೆಗೆ ಹೋಗದೆ ಕಣ್ಣು ಮುಚ್ಚಿ ಕೆಲಸ ಮಾಡುತಿದುತ್ತಾನೆ. ಓಟ್ಟಾರೆಯಾಗಿ ಹೇಳಬೇಕೆಂದರೆ ಮಣಿಕಂಠನ 'ರಥಾವರ'ದಂತೆ ಇರುತ್ತಾನೆ.
ಎಮ್.ಎಲ್.ಎ ಆಗಿರುವ ಮಣಿಕಂಠ ಸಿ.ಎಂ. ಆಗಬೇಕೆಂಬುದು ರಥಾವರನ ಕನಸು. ಅದಕ್ಕೋಸ್ಕರ ಏನು ಬೇಕಾದರೂ ಮಾಡಲು ರಥ ಸಿದ್ದನಿರುತ್ತಾನೆ. ಆದರೆ ಮಣಿಕಂಠ ಸಿ.ಎಂ ಆಗಬೇಕು ಅಂದರೆ ಆತ ಒಬ್ಬರು ಸತ್ತ ಮಂಗಳಮುಖಿಯ ಮುಖ ನೋಡಬೇಕು ಎಂದು ಸ್ವಾಮೀಜಿ ಹೇಳುತ್ತಾರೆ. ಆದರೆ ಇದು ಅಷ್ಟು ಸುಲಭದ ಕೆಲಸವಾಗಿರಲಿಲ್ಲ. ಆದರೆ ಇದನ್ನು ಮಣಿಕಂಠ ಇದರಲ್ಲಿ ಯಶಸ್ಸು ಕಾಣುವುದರ ಜೊತೆಗೆ ಮಣಿಕಂಠನನ್ನು ಸಿ.ಎಂ ಮಾಡುವುದರಲ್ಲಿ ಯಶಸ್ಸು ಕಾಣುತ್ತಾನೆ.

ಕನ್ನಡ ಚಲನಚಿತ್ರಗಳು
ರೋಮನ್ ಸೈನಿ

ಇವರು ಒಬ್ಬ ಉದ್ಯಮಿ, ಪ್ರೆರಣೆಯ ಮಾತುಗಾರನಾಗಿದ್ದಾರೆ.ಭಾರತದ ಅತಿ ಚಿಕ್ಕ ವಯಸ್ಸಿನ ಭಾರತೀಯ ಆಡಳಿತಾತ್ಮಕ ಸೇವೆ ಯಲ್ಲಿ ಆಡಳಿತಾದಿಕಾರಿಯಾಗಿದ್ದಾರೆ. ಇವರು ಸದ್ಯಕ್ಕೆ ಮಧ್ಯ ಪ್ರದೇಶ ದಲಿ ಐಎಎಸ್  ಅಧಿಕಾರಿ ಕಾರ್ಯ ನಿರ್ವಹಿಸುತಿದ್ದಾರೆ.

ಬಾಲ್ಯ ಮತ್ತು ಶಿಕ್ಷಣ 
ಡಾ. ರೋಮನ್ ಸೈನಿಯವರು ಮುಲತಃ ರಾಜಸ್ಥಾನ ರಾಜ್ಯದ ಜೈಪುರನವರು. ಇವರು ತಮ್ಮ  ೧೬ ನೇ ವಯಸ್ಸಿನಲ್ಲಿ ಎಆಯೆಮ್ಸ ಪ್ರವೆಶ ಪರಿಕ್ಷೆ ಉತ್ತಿರ್ಣಗೊಂಡರು. ೨೦೧೩ ರಲ್ಲಿ ೨೨ ನೇ ವಯಸ್ಸಿನಲ್ಲಿ  ಯುಪಿಎಸ್ಸಿ ಪರಿಕ್ಷೆ ಮೊದಲ ಪ್ರಯತ್ನದಲ್ಲಿ ಪಾಸದರು.

ಅನ್ಎಕಾಡಮಿ  
೨೦೧೩ರಲ್ಲಿ ರೋಮನ್ ಸೈನಿಯವರು ಅನಎಕಾಡಮಿಯನ್ನು ಗುರವ್ ಮುಂಜಲ್ ಜೊತೆಗೂಡಿ  ಸ್ರುಷ್ಟಿಸಿದರು. ಇದು ಯುಪಿಎಸ್ಸಿ ಆಕಾಂಕ್ಷಿಗಳಿಗೆ ಆನ್ಲೈನ್ ಪೋರ್ಟಲ್ ಆಗಿದೆ. ಅನಎಕಾಡಮಿ ಉಚಿತ ವಿಡಿಯೋ ಮತ್ತು ಇತರ          ಓದಲನುಕುಲವಾದ ವಸ್ತುಗಳನ್ನು ಒದಗಿಸುತ್ತದೆ. ಇದು ಬಹಳ ಉಪಯುಕ್ತಕರವಾಗಿರುವ ವೆಬ್ಸೈಟ್ ಆಗಿದೆ. ಸದ್ಯಕ್ಕೆ ಯುಟುಬನಲ್ಲಿ ೪೦೦ ಕ್ಕಿಂತ ಹೆಚ್ಚು  ವಿಡಿಯೋಗಳಿದ್ದು ೧ ಲಕ್ಷಕ್ಕಿಂತ ಹೆಚ್ಚು ಸಬಸ್ಕ್ರೈಬರ್ಸ್ ಇದ್ದಾರೆ. ೨೦೧೫ ರಲ್ಲಿ ೧೦ ಅನಎಕಾಡಮಿ ವಿದ್ಯಾರ್ಥಿಗಳು ಉತ್ತಿರ್ಣಗೊಂಡಿದ್ದಾರೆ.

ಉಲ್ಲೇಖಗಳು

ಉದ್ಯಮಿಗಳು
ರಾಜಶ್ರೀ

ರಾಜಶ್ರೀ ೬೦ರ ದಶಕದ ದಕ್ಷಿಣ ಭಾರತದ ಹೆಸರಾಂತ ನಟಿ. ತೆಲುಗು, ತಮಿಳು, ಕನ್ನಡ, ಮಲಯಾಳಂ ಅಲ್ಲದೆ ಹಿಂದಿಯಲ್ಲು ನಟಿಸಿರುವ ಪಂಚಭಾಷಾ ತಾರೆ. ದಕ್ಷಿಣ ಭಾರತದ ಮೇರು ನಟರಾದ ಎನ್.ಟ್.ಆರ್., ಎ.ಎನ್.ಆರ್., ಎಂ.ಜಿ.ಆರ್., ಡಾ.ರಾಜ್ ಕುಮಾರ್, ಶಿವಾಜಿ ಗಣೇಶನ್, ಪ್ರೇಮ್ ನಜೀರ್, ಸತ್ಯನ್ ಮುಂತಾದ ನಟರೊಂದಿಗೆ ಅನೇಕ ಚಿತ್ರಗಳಲ್ಲಿ ನಟಿಸಿದ್ದಾರೆ.

ರಾಜಶ್ರೀ ಅಭಿನಯದ ಕೆಲವು ಚಿತ್ರಗಳು

ಕನ್ನಡ

ಉಲ್ಲೇಖಗಳು

ಕನ್ನಡ ಚಲನಚಿತ್ರ ನಟಿಯರು
ಚಲನಚಿತ್ರ ನಟಿಯರು
ಕೃಷ್ಣಕುಮಾರಿ

ಕೃಷ್ಣ ಕುಮಾರಿ ೬೦ರ ದಶಕದ ದಕ್ಷಿಣ ಭಾರತದ ಪ್ರಖ್ಯಾತ ನಟಿ. ಇವರು  ಜನಪ್ರಿಯ ತಾರೆ ಸಾಹುಕಾರ್ ಜಾನಕಿಯವರ ತಂಗಿ.

ಕನ್ನಡ ಚಲನಚಿತ್ರ ನಟಿಯರು
ಚಲನಚಿತ್ರ ನಟಿಯರು
ರಕ್ತ ವಗ೯ಗಳು

ರಕ್ತ ದ ಗುಂಪು ಅಥವಾ  ರಕ್ತದ ಮಾದರಿ ಕೆಂಪು ರಕ್ತ ಕಣಗಳ  ಆದಾರ ದ ಮೇಲೆ  ಅಥವಾ ಆನುವಂಶಿಕವಾಗಿ ಪ್ರತಿಜನಕಗಳ ವಸ್ತುಗಳ ಅನುಪಸ್ಥಿತಿ ಆಧಾರದಲ್ಲಿ ರಕ್ತದ ವರ್ಗೀಕರಣ ಮಾಡುವರು . ಪ್ರೋಟೀನ್ಗಳು, ಕಾರ್ಬೋಹೈಡ್ರೇಟ್ಗಳ ಗ್ಲೈಕೊಪ್ರೊಟೀನ್ಗಳನ್ನು ಅಥವಾ ಗ್ಲೈಕೊಲಿಪಿಡ್ಸ್, ವ್ಯವಸ್ಥೆ ಅವಲಂಬಿಸಿ ಪ್ರತಿಜನಕಗಳ ರಕ್ತ ಗುಂಪುಗಳನ್ನು ವರ್ಗೀಕರಣ ಮಾಡುವರು.ಈ ಕೆಂಪು ರಕ್ತಕಣ ಮೇಲ್ಮೈ ಪ್ರತಿಜನಕಗಳ ಹಲವಾರು ಒಂದು ಜೀವವಿಜ್ಞಾನ  (ಅಥವಾ ಪರ್ಯಾಯವಾಗಿ ಒಂದು ಜೀನ್ನ ಆವೃತ್ತಿ) ಒಟ್ಟಾಗಿ ಮತ್ತು ರಕ್ತದ ಗುಂಪಿನ ವ್ಯವಸ್ಥೆ ಹುಟ್ಟಿಕೊಂಡಿದೆ.ರಕ್ತ ವನ್ನು ಇವ್ಗಳ ಆದಾರದ ಮೇಲೆ ಎ, ಬಿ, ಎಬಿ ಮತ್ತು ಒ ಎಂದು ವರ್ಗೀಕರಣ ಮಾಡಿದ್ದಾರೆ. ಎಲುಬಿನ ಮಜ್ಜೆಯ ಲ್ಲಿ ರಕ್ತದ ಉತ್ಪಾದನೆಯಾಗುತ್ತದೆ.
 ಸಾರ್ವತ್ರಿಕ ದಾನಿಗಳು ಮತ್ತು ಸಾರ್ವತ್ರಿಕ ಪಡೆಯುವವರು
   ಒ ರಕ್ತದ ಗುಂಪು : 
     ಒ ರಕ್ತದ ಗುಂಪನ್ನು ಹೊಂದಿದವರು ತಮ್ಮ ರಕ್ತ ವನ್ನು ಯಾರಿಗೆ ಬೇಕಾದರು ದಾನ ಮಾಡಬಹುದು, ಆದ್ದರಿಂದ ಇವರನ್ನು ಸಾರ್ವತ್ರಿಕ ದಾನಿಗಳು ಎಂದು ಕರೆಯುತ್ತಾರೆ. ಈ ಗುಂಪನ್ನು ಹೊಂದಿದವರು ಕೇವಲ   ಒ ರಕ್ತದ ಗುಂಪನ್ನು ಹೊಂದಿದವರಿಂದ ಮಾತ್ರ ರಕ್ತವನ್ನು ಪಡೆಯಬಹುದು.
     ಎಬಿ ರಕ್ತದ ಗುಂಪು :
 ಎಬಿ ರಕ್ತದ ಗುಂಪನ್ನು ಹೊಂದಿದವರು ರಕ್ತ ವನ್ನು ಯಾರಿಂದ ಬೇಕಾದರು ದಾನ  ಪಡೆಯಬಹುದು.ಆದ್ದರಿಂದ ಇವರನ್ನು ಸಾರ್ವತ್ರಿಕ ಪಡೆಯುವವರು ಎಂದು ಕರೆಯುತ್ತಾರೆ.ಈ ಗುಂಪನ್ನು ಹೊಂದಿದವರು ಕೇವಲ  ಎಬಿ ರಕ್ತದ ಗುಂಪನ್ನು ಹೊಂದಿದವರಿಗೆ ಮಾತ್ರ ರಕ್ತವನ್ನು ದಾನ ಮಾಡಬಹುದು.ಇತರರಿಗೆ ದಾನ ಮಾಡಲಾಗುವುದಿಲ್ಲ.
   ಎ ರಕ್ತದ ಗುಂಪು : 
ಎ ರಕ್ತದ ಗುಂಪನ್ನು ಹೊಂದಿದವರು ತಮ್ಮ ರಕ್ತ ವನ್ನು ಎ ರಕ್ತದ ಗುಂಪು ಹಾಗೂ ಎಬಿ ರಕ್ತದ ಗುಂಪಿಗೆ ರಕ್ತವನ್ನು ದಾನ ಮಾಡಬಹುದು. ಒ ರಕ್ತದ ಗುಂಪು ಹಾಗೂ ಬಿ ರಕ್ತದ ಗುಂಪಿಗೆ ರಕ್ತವನ್ನು ದಾನ ಮಾಡಬಹುದು.ಇತರರಿಗೆ ದಾನ ಮಾಡಲಾಗುವುದಿಲ್ಲ.
  ಬಿ ರಕ್ತದ ಗುಂಪು :
  ಬಿ ರಕ್ತದ ಗುಂಪನ್ನು ಹೊಂದಿದವರು ತಮ್ಮ ರಕ್ತ ವನ್ನು ಬಿ ರಕ್ತದ ಗುಂಪು ಹಾಗೂ ಎಬಿ ರಕ್ತದ ಗುಂಪಿಗೆ ರಕ್ತವನ್ನು ದಾನ ಮಾಡಬಹುದು.ಒ ರಕ್ತದ ಗುಂಪು ಹಾಗೂ ಎ ರಕ್ತದ ಗುಂಪಿಗೆ ರಕ್ತವನ್ನು ದಾನ ಮಾಡಬಹುದು.ಇತರರಿಗೆ ದಾನ ಮಾಡಲಾಗುವುದಿಲ್ಲ.

ರಕ್ತ
ಮದ್ದೂರು ವಡೆ

ಮದ್ದೂರು ವಡೆ ದಕ್ಷಿಣ ಭಾರತದ ಒಂದು ಖಾರದ ಪನಿಯಾಣ ಬಗೆಯ ಲಘು ಆಹಾರ. ಈ ಖಾದ್ಯವು ತನ್ನ ಹೆಸರನ್ನು ಕರ್ನಾಟಕದ ಮಂಡ್ಯ ಜಿಲ್ಲೆಯ ಮದ್ದೂರು ಪಟ್ಟಣದಿಂದ ಪಡೆದುಕೊಂಡಿದೆ. ಇದನ್ನು ಅಕ್ಕಿ ಹಿಟ್ಟು, ರವೆ ಮತ್ತು ಮೈದಾವನ್ನು ಚೂರು ಮಾಡಿದ ಈರುಳ್ಳಿ, ಕರಿಬೇವು, ಕೊಬ್ಬರಿ ಮತ್ತು ಇಂಗಿನೊಂದಿಗೆ ಮಿಶ್ರಣ ಮಾಡಿ ತಯಾರಿಸಲಾಗುತ್ತದೆ.
ಈ ಮದ್ದೂರು ವಡೆಯು ಬೆಂಗಳೂರು- ಮೈಸೂರು ರೈಲು ನಿಲ್ದಾಣಗಳಲ್ಲಿ ಅತಿ ಹೆಚ್ಚು ಬೇಡಿಕೆ ಇದೆ.ಈ ಮದ್ದೂರು ವಡೆಯು ಹೆಚ್ಚು ರುಚಿಕರ ಮತ್ತು ಮೃದುವಾಗಿರುತ್ತದೆ. ಮದ್ದೂರು ಕೆಫೆಯಲ್ಲಿ ತಯಾರಿಸುವ ಮದ್ದೂರು ವಡೆಯು ಹೆಚ್ಚು ರುಚಿಕರವಾಗಿರುತ್ತದೆ.ಮೊದಲು ಇದರ ಬೆಲೆಯು ಐದು ರುಪಾಯಿ ಇತ್ತು ಈಗ ಇದರ ಬೆಲೆ ಹತ್ತು ರುಪಾಯಿಗೆ ಹೆಚ್ಚಳವಾಗಿದೆ. ಇದು ಬೆಂಗಳೂರು, ಕೆಂಗೇರಿ, ಬಿಡದಿ,ರಾಮನಗರ, ಚನ್ನಪಟ್ಟಣ, ಮದ್ದೂರು, ಮಂಡ್ಯ, ಪಾಂಡವಪುರ,ಶ್ರೀರಂಗಪಟ್ಟಣ, ಮೈಸೂರು ಎಲ್ಲಾ ಕಡೆ ದೊರೆಯುತ್ತದೆ.
ಮದ್ದೂರು ವಡೆ ಮಾಡುವ ವಿಧಾನ

ಉಲ್ಲೇಖಗಳು

ಖಾದ್ಯ, ತಿನಿಸು
ವಿದರ್ಭ ಎಕ್ಸ್ಪ್ರೆಸ್

12105/12106 ವಿದರ್ಭ ಎಕ್ಸ್ಪ್ರೆಸ್ ಮಹಾರಾಷ್ಟ್ರದ ಮುಂಬಯಿ ಸಿಎಸ್ಟಿ ಮತ್ತು ಗೊಂಡಿಯಾ ನಡುವೆ ಚಲಿಸುವ ಭಾರತೀಯ ರೈಲ್ವೆಗೆ  ಸೇರಿದ ಸೂಪರ್ ಫಾಸ್ಟ್ ಎಕ್ಸ್ಪ್ರೆಸ್ ರೈಲು. ಇದು ದೈನಂದಿನ ಸೇವೆಯಾಗಿದೆ. ಇದು ಗೊಂಡಿಯಾ ಗೆ ಮುಂಬಯಿ ಸಿಎಸ್ಟಿ ಇಂದ ರೈಲು ಸಂಖ್ಯೆ 12105 ಎಂದು ಮತ್ತು ವಿರುದ್ಧ ದಿಕ್ಕಿನಲ್ಲಿ ರೈಲು ಸಂಖ್ಯೆ 12106 ಕಾರ್ಯನಿರ್ವಹಿಸುತ್ತದೆ.

ಬೋಗಿಗಳು
12105/12106 ವಿದರ್ಭ ಎಕ್ಸ್ಪ್ರೆಸ್ 1 ಎಸಿ 1 ನೇ ವರ್ಗ ಮತ್ತು ಎಸಿ 2 ಟೈರ್, 2 ಎಸಿ 2 ಟೈರ್, 1 ಎಸಿ 2 ಜೊತೆ ಎಸಿ 3 ಟೀರ್, 5 ಎಸಿ 3 ಟೈರ್, 10 ಸ್ಲೀಪರ್ ಕ್ಲಾಸ್ ಮತ್ತು 4 ಜನರಲ್ ಕಾಯ್ದಿರಿಸದ ಬೋಗಿಗಳನ್ನು ಹೊಂದಿದೆ. ಭಾರತದ ರೈಲು ಕೂಟಗಳಲ್ಲಿ, ಕೋಚ್ ಸಂಯೋಜನೆ ಬೇಡಿಕೆಯನ್ನು ಅವಲಂಬಿಸಿ ಭಾರತೀಯ ರೈಲ್ವೆ ಇಷ್ಟಾನುಸಾರವಾಗಿ ತಿದ್ದುಪಡಿ ಮಾಡಬಹುದು.

ಸೇವೆ 
12105/12106 ವಿದರ್ಭ ಎಕ್ಸ್ಪ್ರೆಸ್ ಆರಂಭದಲ್ಲಿ ಮುಂಬಯಿ ಸಿಎಸ್ಟಿ ಮತ್ತು ನಾಗ್ಪುರ ನಡುವೆ ಚಲಿಸುತ್ತಿತ್ತು ನಂತರ ಗೊಂಡಿಯಾದವರೆಗೂ ವಿಸ್ತರಿಸಲಾಯಿತು. ಇದು ಎರಡೂ ದಿಕ್ಕುಗಳಲ್ಲಿ 60,44 ಕಿ.ಮೀ / ಗಂಟೆ ಸರಾಸರಿ ಚಲಿಸುತ್ತದೆ. ಮತ್ತು ಪ್ರತಿ ದಿನ ಇದು ಸುಮಾರು 967ಕ್ಂಗಳನ್‌ನೂ 16 ಗಂಟೆಗಳಲ್ಲಿ 2105 ಆಗಿ ಮತ್ತು 16 ಗಂಟೆ 05 ನಿಮಿಷ 12106 ಆಗಿ ಕಾರ್ಯ ನಿರ್ವಹಿಸುತ್ತದೆ.
ಚಂದೂರ್ ನಿಲ್ದಾಣದಲ್ಲಿ 12105 ವಿದರ್ಭ ಎಕ್ಸ್ಪ್ರೆಸ್
ವಿದರ್ಭ ಎಕ್ಸ್ಪ್ರೆಸ್ ವೇಳಾಪಟ್ಟಿಯನ್ನು ಟ್ರೇನಿನೊಳಗೆ ಅಂಟಿಸಲಾಗಿದೆ
12105 ವಿದರ್ಭ ಎಕ್ಸ್ಪ್ರೆಸ್ ಎಸಿ 2 ಹಂತದ ಕೋಚ್

ಮಾರ್ಗ 
12105/12106 ವಿದರ್ಭ ಎಕ್ಸ್ಪ್ರೆಸ್ ಮುಂಬಯಿ ಸಿಎಸ್ಟಿ ಇಂದ ಕಲ್ಯಾಣ್  , ಇಗತ್ಪುರಿ, ಮನ್ಮಾಡ್, ಭೂಸವಾಲ್ ಅಕೋಲಾ, ಬದ್ನೇರಾ,ಮೂಲಕ ಗೋಂಡಿಯಾ ಗೆ ನಾಗ್ಪುರ ಸಾಗುತ್ತದೆ.

ಎಳೆತ 
ಮುಂಬಯಿ ಸಿಎಸ್ಟಿ ಮತ್ತು ಇಗತ್ಪುರಿ ನಡುವೆ ರೈಲು ಸಾಗಿಸಿಕೊಂಡುಹೋಗಲು ಡ್ಯುಯಲ್ ಎಳೆತ ವ್ಕಂ 3 ವಿಷಯಗಳು ಒಂದು ಭೂಸವಾಲ್ ವಪ್ 4 ಪ್ರಯಾಣ ಉಳಿದ ವಶಕ್ಕೆ ತೆಗೆದುಕೊಳ್ಳಬಹುದು ನಂತರ  ಇದು ಕಸರ ಮತ್ತು ಇಗತ್ಪುರಿ ನಡುವೆ ಲಗತ್ತಿಸಲಾದ ಬ್ಯಾಂಕರ್ ಎಂಜಿನ್ ಹೊಂದಿದೆ.
ಕೇಂದ್ರದ ರೈಲ್ವೆ  ಡಿಸಿ ರಿಂದ ಎಸಿ ಬದಲಾವಣೆಯನ್ನು ಮುಗಿಸಿದ್ದರೂ, ಇದು ಈಗ ಭೂಸವಾಲ್ ಆಧಾರಿತ ವಪ್ 4 ತುದಿಯಿಂದ ತುದಿಗೆ ಸಾಗಿಸುತ್ತದೆ.

ಟ್ರಿವಿಯ
ಆರಂಭದಲ್ಲಿ ಮಹಾರಾಷ್ಟ್ರದ ವಿದರ್ಭ ಪ್ರದೇಶದಲ್ಲಿ ಬೀಳುವ ನಾಗ್ಪುರ ಗೆ ಸಂಚಾರ ವ್ಯವಸ್ಥೆಯಲ್ಲಿ ತೊಡಗಿಸಿಕೊಂಡಿದೆ ಎಂಬುದಕ್ಕೆ ವಿದರ್ಭ ಎಕ್ಸ್ಪ್ರೆಸ್ ಎಂದು ಹೆಸರಿಸಲಾಗಿದೆ.
ಅಧಿಕೃತ ರೈಲ್ವೆ ವೀಳಾ ಪಟ್ಟಿ ಇಗತ್ಪುರಿಯಲ್ಲಿ ಒಂದು 5 ಮತ್ತು 1 ನಿಮಿಷಗಳ ತಂಗುವಿಕೆಯನ್ನು  ಒದಗಿಸುತ್ತದೆ, ಇದು ಎಂಜಿನ್ ಇಗತ್ಪುರಿಯಲ್ಲಿ ಬದಲಾಯಿಸಿಕೊಳ್ಳಬಹುದು ಎಂದು ಆದರೆ ವಾಸ್ತವವಾಗಿ ಇದು  15 ನಿಮಿಷಕ್ಕೆ ಹತ್ತಿರವಾಗಿರುತ್ತದೆ.
ಥಾಣೆಯಲ್ಲಿ  12105 ಆಗಿ ವಿದರ್ಭ ಎಕ್ಸ್ಪ್ರೆಸ್ ಚಲಿಸುವಾಗ ಇಲ್ಲಿ ತಂಗುವಿಕೆ ನೀಡಲಾಗಿಲ್ಲ.

ಕಾರ್ಯಾಚರಣೆ 
12105 ವಿದರ್ಭ ಎಕ್ಸ್ಪ್ರೆಸ್ ಪ್ರತಿ ದಿನ ಮುಂಬಯಿ ಸಿಎಸ್ಟಿ ಬಿಟ್ಟು ಮರುದಿನ ಗೊಂಡಿಯಾ ತಲುಪುತ್ತದೆ.
ಹಿಂದಿರುಗುವಾಗ, 12106 ವಿದರ್ಭ ಎಕ್ಸ್ಪ್ರೆಸ್ ಪ್ರತಿ ದಿನ ಗೊಂಡಿಯಾ ಬಿಟ್ಟು ಮರುದಿನ ಮುಂಬಯಿ ಸಿಎಸ್ಟಿ ತಲುಪುತ್ತದೆ.

ಉಲ್ಲೇಖಗಳು

ರೈಲುಗಳು